Avis juridique important

|

41990D0672

90/672/EKSF: AFGOERELSE TRUFFET AF REPRAESENTANTERNE FOR REGERINGERNE FOR DET EUROPAEISKE KUL- OG STAALFAELLESSKABS MEDLEMSSTATER, FORSAMLET I RAADET, AF 20. DECEMBER 1990 OM ANVENDELSE AF GENERELLE TOLDPRAEFERENCER I 1991 FOR VISSE JERN- OG STAALPRODUKTER MED OPRINDELSE I UDVIKLINGSLANDE

EF-Tidende nr. L 370 af 31/12/1990 s. 0133 - 0150

AFGOERELSE   TRUFFET   AF   REPRAESENTANTERNE   FOR   REGERINGERNEFOR   DET    EUROPAEISKE   KUL-   OG   STAALFAELLESSKABSMEDLEMSSTATER,   FORSAMLET   I   RAADET, af 20. december 1990om anvendelse af generelle toldpraeferencer i 1991 for visse jern- og  staalprodukter med oprindelse i udviklingslande(90/672/EKSF)<(BLK0)LA ORG="CCF">DA</(BLK0)LA>  REPRAESENTANTERNE   FOR   REGERINGERNE   FOR   DET   EUROPAEISKE   KUL-   OG    STAALFAELLESSKABS   MEDLEMSSTATER,   FORSAMLET   I   RAADET,   HAR   -i forstaaelse med Kommissionen  -TRUFFET   FOELGENDE   AFGOERELSE: Artikel 1  1. Fra den 1.  januar og indtil den 31.  december 1991 suspenderes  toldsatserne for varer i bilag  I og II fuldstaendigt inden for rammerne af toldkontingenter og  toldlofter. Spanien og Portugal anvender ved indfoersel af ovennaevnte varer de toldsatser, der er fastsat i  overensstemmelse med artikel  178 og 365 i tiltraedelsesakten af 1985. 2. Adgang til den i stk.  1 fastsatte ordning forbeholdes: - hvert af de lande og territorier, der er anfoert i kolonne 4 i bilag  I ud for hver af  varekategorierne i kolonne 2 og 3- hvert af de oevrige lande og territorier, der er anfoert i bilag   III, bortset fra Jugoslavien, for de samme varekategorier- hvert af de lande og territorier, der  er anfoert i bilag  III, for de andre varekategorier i bilag  II. Den faellesskabspraeferenceordning, der gaelder for Jugoslavien, foelger imidlertid udelukkende af  bestemmelserne i aftalen med dette land vedroerende varer henhoerende under EKSF  (1). 3. De praeferencer, der indroemmes ved denne afgoerelse, suspenderes midlertidigt for varer med  oprindelse i Republikken Korea. 4. Indfoersel af varer i henhold til praeferenceordningen i denne afgoerelse er betinget af, at  definitionen af varers oprindelse, som er fastsat ved fremgangsmaaden i artikel  14 i forordning  (EOEF)nr.  802/68  (2) og indeholdt i forordning (EOEF) nr. 693/88  (3), overholdes. 5. Faellesskabstoldkontingenterne og -lofterne forvaltes efter nedenstaaende bestemmelser. AFDELING   1Bestemmelser vedroerende forvaltningen af faellesskabstoldkontingenterne for varer i  bilag  IArtikel 2  Den fuldstaendige suspension af toldsatserne inden for rammerne af de i  artikel  1, stk.  1, omhandlede faellesskabstoldkontingenter indroemmes hvert af de lande og  territorier, der er anfoert i kolonne  4 i bilag  I, for de af de i kolonne  2 og 3 specificerede  varer, ud for hvilke de er anfoert, med angivelse i kolonne  5 af den individuelle  kontingentmaengde. Artikel 3  1. Medlemsstaterne forvalter deres toldkontingenter efter deres egne bestemmelser  herom. 2. Den faktiske udnyttelsesgrad af medlemsstaternes kvoter konstateres ifoelge varernes toldvaerdi  paa grundlag af indfoerslerne af de paagaeldende varer, der frembydes i tolden med angivelse til fri  omsaetning ledsaget af et oprindelsescertifikat, som er i overensstemmelse med reglerne i artikel   1, stk.  4. Artikel 4  Hver medlemsstat genindfoerer opkraevningen af den suspenderede told over for et land  eller territorium, der er anfoert i kolonne  4 i bilag  I, naar det konstateres, at afskrivningerne  paa dens nationale kontingent for de naevnte varer med oprindelse i dette land eller territorium har  naaet det beloeb, der er fastsat i kolonne  6 i bilag  I. AFDELING   IIBestemmelser vedroerende forvaltningen af faellesskabstoldlofterne for varer i bilag   I og IIArtikel 5  Medmindre andet er fastsat i artikel  6 og 7, indroemmes der adgang til  ordningen med praeferencetoldlofter- inden for rammerne af bilag  I, for hvert af de lande og  territorier, der er anfoert i bilag  III, med undtagelse af Rumaenien og bortset fra dem, der  eventuelt er anfoert i kolonne  4, inden for de beloeb, der er fastsat i kolonne  7 for de enkelte  varekategorier- inden for rammerne af bilag  II, for alle de lande og territorier, der er anfoert  i bilag  III, taget enkeltvis, inden for et faellesskabsloft svarende til 102  % af det hoejeste  maksimumsbeloeb for 1980 inden for hvert af praeferencelofterne for dette aar. Artikel 6  1. Naar de i henhold til artikel  5 fastsatte eller beregnede individuelle lofter, der  paa de deri anfoerte betingelser gaelder for indfoersel i Faellesskabet af varer med oprindelse i  hvert af de lande og territorier, som er omhandlet i artikel  1, stk. 2, er naaet paa  faellesskabsplan, kan medlemsstaterne paa et hvilket som helst tidspunkt paa anmodning af en  medlemsstat eller af Kommissionen for hele Faellesskabet genindfoere opkraevningen af told ved  indfoersel af de omhandlede varer med oprindelse i hvert af de paagaeldende lande og territorier  indtil udgangen af den i artikel  1, stk. 1, omhandlede periode. 2. Inden for rammerne af ovenstaaende bestemmelser samordner Kommissionen genindfoerelsen af de  normale toldsatser, bl.a. ved at meddele den faelles dato for hele Faellesskabet, der gaelder  umiddelbart i hver medlemsstat. Meddelelsen offentliggoeres i De Europaeiske Faellesskabers Tidende. 3. Stk. 1 og 2 gaelder ikke for landene i bilag IV. Artikel 7  Udnyttelsesgraden for lofterne konstateres paa faellesskabsplan paa grundlag af de  indfoersler, som er afskrevet paa de i artikel  8, stk.  1 og 2, fastsatte betingelser. AFDELING   IIIAlmindelige bestemmelserArtikel 8  1. Den faktiske afskrivning paa kvoterne og  faellesskabslofterne af de indfoerte maengder af de omhandlede varer foretages ifoelge varernes  toldvaerdi, efterhaanden som disse frembydes i tolden med angivelse til fri omsaetning ledsaget af et  oprindelsescertifikat, som er i overensstemmelse med reglerne i artikel  1, stk. 4. 2. En vare kan kun afskrives paa et loft og kan kun henregnes til en kvote, hvis det i stk.  1  omhandlede oprindelsescertifikat forevises inden datoen for genindfoerelsen af told. 3. Med henblik paa anvendelsen af denne afgoerelse er kurserne for omregning til national valuta af  de beloeb i ecu, i hvilke praeferencebeloebene er udtrykt, de kurser, der blev fastsat den 1.  oktober  1990, og som forbliver gyldige i perioden fra den 1.  januar til den 31.  december 1991  (1). 4. Enhver aendring af listen over praeferenceberettigede lande og territorier, navnlig ved  tilfoejelse af nye lande eller territorier, kan medfoere en tilsvarende justering af  faellesskabstoldkontingenterne eller -lofterne. Artikel 9  1. Senest seks uger efter udloebet af hvert kvartal tilsender medlemsstaterne De  Europaeiske Faellesskabers Statistiske Kontor deres statistiske oplysninger vedroerende de varer, der  er overgaaet til fri omsaetning i loebet af referencekvartalet inden for rammerne af toldpraeferencerne  i denne afgoerelse. Disse oplysninger, der gives efter koden i Den Kombinerede Nomenklatur og, i  givet fald, i TARIC, skal efter oprindelsesland angive vaerdi, maengde og eventuelt noedvendige  supplerende enheder i henhold til definitionerne i Raadets forordning (EOEF) nr.  1736/75  (1) og  (EOEF) nr.  3367/87  (2). 2. For saa vidt angaar de i bilag  I omhandlede varer, der er omfattet af lofter, tilsender  medlemsstaterne dog senest den 11. dag i hver maaned paa anmodning Kommissionen en oversigt over de  afskrivninger, der er foretaget i den foregaaende maaned. Naar 75  % af loftet er naaet, tilsender medlemsstaterne paa anmodning Kommissionen oversigter over  afskrivningerne for perioder paa ti dage, idet disse oversigter fremsendes senest fem dage efter  udloebet af hver periode paa ti dage. Artikel 10  Medlemsstaterne traeffer i snaevert samarbejde med Kommissionen de fornoedne  foranstaltninger til at sikre anvendelsen af denne afgoerelse. Artikel 11  Medlemsstaterne traeffer alle noedvendige foranstaltninger til gennemfoerelse af denne  afgoerelse. Artikel 12  Denne afgoerelse traeder i kraft den 1.  januar 1991. Udfaerdiget i Bruxelles, den 20. december 1990. G. RUFFOLOFormand  BILAG I <(BLK0)LA ORG="CCF">DA</(BLK0)LA>>TABELPOSITION>' BILAG   II<(BLK0)LA ORG="CCF">DA</(BLK0)LA>>TABELPOSITION>' BILAG III<(BLK0)LA ORG="CCF">DA</(BLK0)LA>>TABELPOSITION>   >TABELPOSITION>  BILAG IV<(BLK0)LA ORG="CCF">DA</(BLK0)LA>>TABELPOSITION>


title: Kommissionens beslutning om, at de foranstaltninger, som Den Slovakiske Republik har anmeldt i hendhold til overgangsordningen i medfør af bilag IV.3 i tiltrædelseakten, ikke kan anvendes efter optagelsen i EU   (EØS-relevant tekst)

text:
               4.6.2005

               DA

               Den Europæiske Unions Tidende

               C 137/3

         Kommissionens beslutning om, at de foranstaltninger, som Den Slovakiske Republik har anmeldt i hendhold til overgangsordningen i medfør af bilag IV.3 i tiltrædelseakten, ikke kan anvendes efter optagelsen i EU
   (2005/C 137/05)
   (EØS-relevant tekst)
   Godkendelsesdato::
   Medlemsstat: Den Slovakiske Republik
   Sag nr.: SK 75/2003
   Støtteordning: Slovenská Sporiteľňa, a.s.
   Formål: Støtte til banksektoren
   Andre oplysninger: Kommissionen har truffet beslutning om, at de foranstaltninger til fordel for Slovenská Sporiteľňa, a.s., som Den Slovakiske Republik anmeldte i henhold til den midlertidige ordning efter Tiltrædelsaktens bilag IV.3, ikke finder anvendelse efter tiltrædelsen.
   Den autentiske tekst til beslutningen, hvorfra fortrolige oplysninger er fjernet, kan ses på
   http://europa.eu.int/comm/secretariat_general/sgb/state_aids/
   Godkendelsesdato:
   Medlemsstat: Den Slovakiske Republik
   Sag nr.: SK 4/04
   Støtteordning: OTP Banka Slovensko, a.s.
   Formål (sektor): Støtte til banksektoren
   Andre oplysninger: Kommissionens beslutning om, at foranstaltningerne til fordel for OTP Banka Slovensko, a.s. under den midlertidige mekanisme, jf. bilag IV.3 i tiltrædelsesakten, ikke finder anvendelse efter tiltrædelsen.
   Den autentiske tekst til beslutningen, hvorfra fortrolige oplysninger er fjernet, kan ses på
   http://europa.eu.int/comm/secretariat_general/sgb/state_aids/


title: Rådets afgørelse 2011/72/FUSP af 31. januar 2011 om restriktive foranstaltninger over for visse personer og enheder på baggrund af situationen i Tunesien

text:
               2.2.2011

               DA

               Den Europæiske Unions Tidende

               L 28/62

         RÅDETS AFGØRELSE 2011/72/FUSP
   af 31. januar 2011
   om restriktive foranstaltninger over for visse personer og enheder på baggrund af situationen i Tunesien
   RÅDET FOR DEN EUROPÆISKE UNION HAR —
   under henvisning til traktaten om Den Europæiske Union, særlig artikel 29, og
   ud fra følgende i betragtninger:

               (1)

               Den 31. januar 2011 bekræftede Rådet sin fulde solidaritet med og støtte til Tunesien og dets folk i deres bestræbelser for at indføre et stabilt demokrati, retsstatsforhold, demokratisk pluralisme og fuld respekt for menneskerettighederne og de grundlæggende frihedsrettigheder.

               (2)

               Rådet besluttede desuden at vedtage restriktive foranstaltninger over for de personer, der er ansvarlige for uretmæssig tilegnelse af den tunesiske stats midler, og som derved berøver det tunesiske folk udbyttet af den bæredygtige udvikling af dets økonomi og samfund og underminerer udviklingen af demokrati i landet.

               (3)

               Der er behov for yderligere handling fra Unionens side for at iværksætte visse foranstaltninger —

         VEDTAGET DENNE AFGØRELSE:
   Artikel 1
   1.   Alle pengemidler og økonomiske ressourcer, som tilhører, ejes, besiddes eller kontrolleres af de personer, der er ansvarlige for uretmæssig tilegnelse af den tunesiske stats midler, og fysiske eller juridiske personer eller enheder med tilknytning til dem, jf. listen i bilaget, indefryses.
   2.   Ingen pengemidler eller økonomiske ressourcer må hverken direkte eller indirekte stilles til rådighed for eller være til fordel for de fysiske eller juridiske personer eller enheder, der er opført på listen i bilaget.
   3.   En medlemsstats kompetente myndighed kan på sådanne vilkår, som den skønner hensigtsmæssige, tillade, at visse indefrosne pengemidler eller økonomiske ressourcer frigives, eller at visse pengemidler eller økonomiske ressourcer stilles til rådighed efter at have konstateret, at de pågældende pengemidler eller økonomiske ressourcer:

               a)

               er nødvendige til at dække basale behov hos de personer, der er opført på listen i bilaget, og de familiemedlemmer, som disse har forsørgerpligt over for, herunder betaling af fødevarer, husleje eller renter og afdrag på hypotekslån, medicin og lægebehandling, skatter, forsikringspræmier og offentlige forbrugsafgifter

               b)

               alene er bestemt til betaling af rimelige honorarer og godtgørelse af udgifter i forbindelse med juridisk bistand

               c)

               alene er bestemt til betaling af afgifter eller gebyrer til rutinemæssig opbevaring eller forvaltning af indefrosne pengemidler eller økonomiske ressourcer eller

               d)

               er nødvendige til afholdelse af ekstraordinære udgifter, såfremt den kompetente myndighed senest to uger før tilladelsen gives har meddelt den kompetente myndighed i de øvrige medlemsstater og Kommissionen om årsagen til, at den skønner, at der bør gives en særlig tilladelse.

         En medlemsstat underretter de øvrige medlemsstater og Kommissionen om alle tilladelser, den giver i medfør af dette stykke.
   4.   Uanset stk. 1 kan en medlemsstats kompetente myndigheder give tilladelse til frigivelse af visse indefrosne pengemidler eller økonomiske ressourcer, hvis følgende betingelser er opfyldt:

               a)

               pengemidlerne eller de økonomiske ressourcer er omfattet af en retslig, administrativ eller voldgiftsmæssig afgørelse om tilbageholdelsesret, der er truffet inden den dato, hvor den i artikel 1, stk. 1, omhandlede fysiske eller juridiske person, enhed eller organ blev optaget i bilaget, eller af en retslig, administrativ eller voldgiftsmæssig afgørelse, der er truffet før nævnte dato

               b)

               pengemidlerne eller de økonomiske ressourcer skal udelukkende anvendes til at opfylde fordringer, der er sikret ved en sådan tilbageholdelsesret eller er anerkendt som gyldige ved en sådan dom, afgørelse eller kendelse, inden for de grænser, som er fastsat ved gældende lovgivning og administrative bestemmelser om sådanne fordringshaveres rettigheder

               c)

               afgørelsen om tilbageholdelsesret eller dommen, afgørelsen eller kendelsen er ikke til fordel for en fysisk eller juridisk person, enhed eller organ, der er opført i bilaget, og

               d)

               anerkendelse af afgørelsen om tilbageholdelsesret eller dommen, afgørelsen eller kendelsen er ikke i strid med almindelige retsprincipper i den pågældende medlemsstat.

         En medlemsstat underretter de øvrige medlemsstater og Kommissionen om alle tilladelser, der måtte være givet i medfør af dette stykke.
   5.   Stk. 2 gælder ikke beløb, der tilføres indefrosne konti i form af:

               a)

               renter eller anden form for afkast fra disse konti eller

               b)

               forfaldne betalinger i henhold til kontrakter, aftaler eller forpligtelser, som er indgået eller opstået forud for den dato, hvor disse konti blev omfattet af denne afgørelse,

         forudsat at sådanne renter, andre afkast og betalinger fortsat er omfattet af stk. 1.
   Artikel 2
   1.   Rådet udarbejder på forslag af en medlemsstat eller Unionens højtstående repræsentant for udenrigsanliggender og sikkerhedspolitik listen i bilaget og vedtager ændringer hertil.
   2.   Rådet underretter den pågældende person eller enhed om sin afgørelse, herunder om begrundelsen for opførelsen på listen, enten direkte, hvis adressen er kendt, eller ved offentliggørelse af en bekendtgørelse, og giver personen eller enheden mulighed for at fremsætte bemærkninger.
   3.   Når der fremsættes bemærkninger eller forelægges væsentlig ny dokumentation, tager Rådet sin afgørelse op til fornyet overvejelse og underretter den pågældende person eller enhed herom.
   Artikel 3
   1.   Bilaget skal indeholde grundene til at opføre personerne og enhederne på listen.
   2.   Bilaget skal også indeholde de oplysninger, som er tilgængelige, og som er nødvendige for at identificere de pågældende personer eller enheder. For så vidt angår personer kan sådanne oplysninger omfatte navne med tilhørende aliaser, fødselsdato og fødested, nationalitet, pas- og identitetskortnumre, køn, adresse, hvis denne er kendt, og funktion eller erhverv. For så vidt angår enheder kan sådanne oplysninger omfatte navne, registreringssted og -dato, registreringsnummer og forretningssted.
   Artikel 4
   For at give ovennævnte foranstaltninger størst mulig virkning tilskynder Unionen tredjelande til at vedtage restriktive foranstaltninger svarende til de i denne afgørelse indeholdte.
   Artikel 5
   Denne afgørelse finder anvendelse i en periode på 12 måneder. Gennemførelsen overvåges løbende. Afgørelsen forlænges eller ændres alt efter tilfældet, hvis Rådet skønner, at dens mål ikke er nået.
   Artikel 6
   Denne afgørelse træder i kraft på dagen for vedtagelsen.

      Udfærdiget i Bruxelles, den 31. januar 2011.

            På Rådets vegne

         C. ASHTON

            Formand

      BILAG

         LISTE OVER PERSONER OG ENHEDER NÆVNT I ARTIKEL 1

                  Navn

                  Identificerende oplysninger

                  Begrundelse

                  1.

                  Zine el-Abidine Ben Hamda Ben Ali

                  født den 3. september 1936, pasnumre D005686 (udløbsdato: 24. december 2011) og D012100 (udløbsdato: 15. januar 2014)

                  Person, der er genstand for retslig efterforskning af de tunesiske myndigheder for så vidt angår ulovlig tilegnelse af fast ejendom og løsøre, åbning af bankkonti og besiddelse af aktiver i flere lande som led i hvidvaskning af penge.

                  2.

                  Leïla Bent Mohammed Trabelsi, (gift med) Ben Ali

                  født den 24. oktober 1956, pasnumre D005687 (udløbsdato: 24. december 2011) og D012101 (udløbsdato: 15. januar 2014)

                  Person, der er genstand for retslig efterforskning af de tunesiske myndigheder for så vidt angår ulovlig tilegnelse af fast ejendom og løsøre, åbning af bankkonti og besiddelse af aktiver i flere lande som led i hvidvaskning af penge.


Vigtig juridisk meddelelse

|

32001D0595

2001/595/EF: Rådets afgørelse af 13. juli 2001 om Det Europæiske Fællesskabs godkendelse af ændringen af energichartertraktatens handelsrelaterede bestemmelser

EF-Tidende nr. L 209 af 02/08/2001 s. 0032 - 0032

Rådets afgørelseaf 13. juli 2001om Det Europæiske Fællesskabs godkendelse af ændringen af energichartertraktatens handelsrelaterede bestemmelser(2001/595/EF)RÅDET FOR DEN EUROPÆISKE UNION HAR -under henvisning til traktaten om oprettelse af Det Europæiske Fællesskab, særlig artikel 133 sammenholdt med artikel 300, stk. 2, første afsnit, første punktum,under henvisning til forslag fra Kommissionen, ogud fra følgende betragtninger:(1) De Europæiske Fællesskaber indgik ved Rådets og Kommissionens afgørelse 98/181/EF, EKSF, Euratom(1), energichartertraktaten, der omfattede de relevante bestemmelser i GATT 1947 ved at henvise hertil.(2) Indføjelsen i energichartertraktaten af de relevante WTO-bestemmelser ved at henvise hertil i stedet for til de deri indeholdte GATT 1947-bestemmelser og medtagelsen af en liste over energirelateret udstyr i handelsbestemmelserne er i Fællesskabets interesse.(3) Fællesskabet har enekompetence for så vidt angår den fælles handelspolitik.(4) På energicharterkonferencen og den internationale konference, der blev afholdt den 24. april 1998, blev der opnået enighed om teksten til ændringen af energichartertraktatens handelsrelaterede bestemmelser, herunder listen over energirelateret udstyr, samt afgørelser, forståelser og erklæringer i forbindelse hermed (handelsændringen).(5) Fællesskabet har ved Rådets afgørelse 98/537/EF(2) godkendt teksten til handelsændringen og dens midlertidige anvendelse i afventning af dens ikrafttræden.(6) Indgåelsen af handelsændringen vil medvirke til at virkeliggøre Det Europæiske Fællesskabs mål; den omhandlede ændring bør derfor godkendes -TRUFFET FØLGENDE AFGØRELSE:Artikel 1Ændringen af energichartertraktatens handelsrelaterede bestemmelser godkendes på Det Europæiske Fællesskabs vegne.Artikel 2Formanden for Rådet deponerer på Det Europæiske Fællesskabs vegne instrumentet vedrørende godkendelse af ændringen af energichartertraktatens handelsrelaterede bestemmelser hos Den Portugisiske Republiks regering i overensstemmelse med artikel 39 og 49 i energichartertraktaten.Artikel 3Denne afgørelse offentliggøres i De Europæiske Fællesskabers Tidende.Udfærdiget i Bruxelles, den 13. juli 2001.På Rådets vegneM. VerwilghenFormand(1) EFT L 69 af 9.3.1998, s. 1.(2) EFT L 252 af 12.9.1998, s. 21.


title: Rådets afgørelse 2014/125/FUSP af 10. marts 2014 om ændring af afgørelse 2013/798/FUSP om restriktive foranstaltninger over for Den Centralafrikanske Republik

text:
               11.3.2014

               DA

               Den Europæiske Unions Tidende

               L 70/22

      RÅDETS AFGØRELSE 2014/125/FUSP
   af 10. marts 2014
   om ændring af afgørelse 2013/798/FUSP om restriktive foranstaltninger over for Den Centralafrikanske Republik
   RÅDET FOR DEN EUROPÆISKE UNION HAR —
   under henvisning til traktaten om Den Europæiske Union, særlig artikel 29, og
   ud fra følgende betragtninger:

               (1)

               Den 23. december 2013 vedtog Rådet afgørelse 2013/798/FUSP om restriktive foranstaltninger over for Den Centralafrikanske Republik (CAR) (1).

               (2)

               Den 28. januar 2014 vedtog FN's Sikkerhedsråd resolution 2134 (2014).

               (3)

               Ifølge FN's Sikkerhedsråds resolution (UNSCR) 2134 (2014) skal der træffes foranstaltninger med henblik på anvendelsen af rejserestriktioner og med henblik på indefrysning af pengemidler og aktiver tilhørende de personer eller enheder, der skal udpeges af det udvalg, som er nedsat i henhold til punkt 57 i UNSCR 2127 (2013), i overensstemmelse med kriterierne i UNSCR 2134 (2014).

               (4)

               UNSCR 2134 (2014) genbekræfter og forlænger også våbenembargoen fastlagt ved UNSCR 2127 (2013). UNSCR 2134 (2014) fastslår endvidere, at våbenembargoen ikke skal finde anvendelse på leverancer, som udelukkende er bestemt til støtte eller brug for Den Europæiske Unions operation i CAR (EUFOR RCA).

               (5)

               Det er endvidere nødvendigt at ændre anvendelsesområdet for undtagelsen vedrørende salg, levering, overførsel eller eksport af våben og materiel i tilknytning hertil, som udelukkende er bestemt til støtte eller brug for missionen for konsolidering af freden i Den Centralafrikanske Republik (MICOPAX), den afrikansk ledede internationale støttemission i Den Centralafrikanske Republik (MISCA), De Forenede Nationers integrerede kontor for fredsskabelse i Den Centralafrikanske Republik (BINUCA) og dennes vagtenhed, Den Afrikanske Unions regionale taskforce (AU-RTF), de franske styrker, der er deployeret i CAR, og EUFOR RCA med henblik på at medtage tilvejebringelse af teknisk og finansiel bistand.

               (6)

               Der er behov for yderligere handling fra Unionens side for at iværksætte en række foranstaltninger.

               (7)

               Afgørelse 2013/798/FUSP bør derfor ændres i overensstemmelse hermed —

         VEDTAGET DENNE AFGØRELSE:
   Artikel 1
   I Afgørelse 2013/798/FUSP foretages følgende ændringer:

               1)

               Artikel 2, stk. 1, litra a), affattes således:

                           »a)

                           salg, levering, overførsel eller eksport af våben og materiel i tilknytning hertil og levering af dertil knyttet teknisk bistand eller finansieringsmidler eller finansiel bistand, som udelukkende er bestemt til støtte eller brug for missionen for konsolidering af freden i Den Centralafrikanske Republik (MICOPAX), den afrikansk ledede internationale støttemission i Den Centralafrikanske Republik (MISCA), De Forenede Nationers integrerede kontor for fredsskabelse i Den Centralafrikanske Republik (BINUCA) og dennes vagtenhed, Den Afrikanske Unions regionale taskforce (AU-RTF), de franske styrker, der er deployeret i CAR, og Den Europæiske Unions operation i CAR (EUFOR RCA).«.

               2)

               Følgende artikler indsættes:
               »Artikel 2a
               1.   Medlemsstaterne træffer de nødvendige foranstaltninger for at hindre indrejse i eller transit gennem deres område for de personer, der er udpeget af det udvalg, der er nedsat i henhold til punkt 57 i UNSCR 2127 (2013) (»udvalget»), som personer, der deltager i eller yder støtte til handlinger, der underminerer freden, stabiliteten eller sikkerheden i CAR, herunder handlinger, der truer eller krænker overgangsaftaler, eller som truer eller hindrer den politiske overgangsproces, herunder en overgang mod frie og retfærdige demokratiske valg, eller som giver næring til vold, herunder personer, som:

                           a)

                           overtræder våbenembargoen fastlagt ved punkt 54 i UNSCR 2127 (2013) og artikel 1 i denne afgørelse, eller direkte eller indirekte har leveret, solgt eller foretaget overførsler til væbnede grupper eller kriminelle netværk i CAR, eller har modtaget våben eller materiel i tilknytning hertil eller teknisk rådgivning, oplæring eller bistand, herunder finansieringsmidler eller finansiel bistand, i tilknytning til voldelige aktiviteter blandt væbnede grupper eller kriminelle netværk i CAR

                           b)

                           er involveret i planlægningen, ledelsen eller udførelsen af handlinger, der krænker den internationale menneskerettighedslovgivning eller den humanitære folkeret, eller som udgør krænkelser eller overtrædelser af menneskerettighederne i CAR, herunder handlinger, der involverer seksuel vold, overgreb mod civile, angreb af etnisk eller religiøs karakter, angreb på skoler og hospitaler samt bortførelse og tvangsfordrivelse

                           c)

                           rekrutterer eller anvender børn i væbnede konflikter i CAR i strid med gældende folkeret

                           d)

                           støtter væbnede grupper eller kriminelle netværk gennem ulovlig udnyttelse af naturressourcer, herunder diamanter og vilde dyr og planter samt produkter fremstillet heraf i CAR

                           e)

                           hindrer levering af humanitær bistand til CAR eller hindrer adgang til eller udlevering af humanitær bistand i CAR

                           f)

                           er involveret i at planlægge, lede eller støtte angreb, eller udfører angreb mod FN-missioner eller international sikkerhedstilstedeværelse, herunder BINUCA, MISCA, Den Europæiske Unions operation (EUFOR RCA) og de øvrige styrker, der støtter dem

                           g)

                           er ledere af, har ydet støtte til eller handlet for eller på vegne af eller efter anvisning fra en enhed udpeget af udvalget,

                     som anført i bilaget til denne afgørelse.
               2.   Stk. 1 forpligter ikke en medlemsstat til at nægte egne statsborgere indrejse på dens område.
               3.   Stk. 1 finder ikke anvendelse, hvis indrejse eller transit er nødvendig for gennemførelsen af en retslig procedure.
               4.   Stk. 1 finder ikke anvendelse, hvis udvalget i det enkelte tilfælde fastslår at:

                           a)

                           rejse er berettiget af humanitære hensyn, herunder religiøs forpligtelse

                           b)

                           en fritagelse vil fremme målene om fred og national forsoning i CAR og den regionale stabilitet.

                     5.   I tilfælde hvor en medlemsstat i medfør af stk. 3 eller 4 tillader personer, der er opført på listen i bilaget, indrejse i eller transit gennem sit område, gælder tilladelsen udelukkende det formål, til hvilket den er udstedt, og de berørte personer.
               Artikel 2b
               1.   Alle pengemidler og økonomiske ressourcer, der ejes eller kontrolleres direkte eller indirekte af personer eller enheder, der er udpeget af udvalget som personer, der deltager i eller yder støtte til handlinger, der underminerer freden, stabiliteten eller sikkerheden i CAR, herunder handlinger, der truer eller krænker overgangsaftaler, eller som truer eller hindrer den politiske overgangsproces, herunder en overgang mod frie og retfærdige demokratiske valg, eller som giver næring til vold, herunder personer og enheder, som:

                           a)

                           overtræder våbenembargoen fastlagt ved punkt 54 i UNSCR 2127 (2013) og artikel 1 i denne afgørelse, eller direkte eller indirekte har leveret, solgt eller foretaget overførsler til væbnede grupper eller kriminelle netværk i CAR, eller har modtaget våben eller materiel i tilknytning hertil eller teknisk rådgivning, oplæring eller bistand, herunder finansieringsmidler eller finansiel bistand, i tilknytning til voldelige aktiviteter blandt væbnede grupper eller kriminelle netværk i CAR

                           b)

                           er involveret i planlægningen, ledelsen eller udførelsen af handlinger, der krænker den internationale menneskerettighedslovgivning eller den humanitære folkeret, eller som udgør krænkelser eller overtrædelser af menneskerettighederne i CAR, herunder handlinger, der involverer seksuel vold, overgreb mod civile, etniske eller religionsbaserede angreb, angreb på skoler og hospitaler samt bortførelse og tvangsfordrivelse

                           c)

                           rekrutterer eller anvender børn i væbnede konflikter i CAR i strid med gældende folkeret

                           d)

                           støtter væbnede grupper eller kriminelle netværk gennem ulovlig udnyttelse af naturressourcer, herunder diamanter og vilde dyr samt produkter fremstillet heraf i CAR

                           e)

                           hindrer levering af humanitær bistand til CAR eller hindrer adgang til eller udlevering af humanitær bistand i CAR

                           f)

                           er involveret i at planlægge, lede eller støtte angreb, eller som udfører angreb mod FN-missioner eller international sikkerhedstilstedeværelse, herunder BINUCA, MISCA, Den Europæiske Unions operation (EUFOR RCA) og de øvrige styrker, der støtter dem

                           g)

                           er ledere af, har ydet støtte til eller handlet for eller på vegne af eller efter anvisning fra en enhed udpeget af udvalget

                     eller personer eller enheder, der handler på deres vegne eller efter deres anvisninger, eller enheder, der ejes eller kontrolleres af dem, indefryses.
               De i dette stykke omhandlede personer og enheder er opført på listen i bilaget til denne afgørelse.
               2.   Ingen pengemidler, finansielle aktiver eller økonomiske ressourcer må direkte eller indirekte blive stillet til rådighed for eller være til fordel for nogen i stk. 1 omhandlet person eller enhed.
               3.   En medlemsstat kan tillade undtagelser fra de i stk. 1 og 2 nævnte foranstaltninger med hensyn til pengemidler og økonomiske ressourcer, der:

                           a)

                           er nødvendige for at afholde basale udgifter, herunder betaling af fødevarer, husleje eller renter og afdrag på bolig, medicin og lægebehandling, skat, forsikringspræmier og offentlige forbrugsafgifter

                           b)

                           alene er bestemt til betaling af rimelige honorarer og godtgørelse af udgifter i forbindelse med juridisk bistand

                           c)

                           alene er bestemt til betaling af afgifter eller gebyrer for rutinemæssig opbevaring eller forvaltning af indefrosne pengemidler, andre finansielle aktiver og økonomiske ressourcer

                     efter at den pågældende medlemsstat har underrettet udvalget om, at den, når det er hensigtsmæssigt, har til hensigt at godkende adgangen til sådanne pengemidler og økonomiske ressourcer, og såfremt udvalget ikke har truffet negativ afgørelse herom senest fem arbejdsdage efter en sådan underretning.
               4.   En medlemsstat kan også tillade undtagelser fra de i stk. 1 og 2 nævnte foranstaltninger med hensyn til pengemidler og økonomiske ressourcer, der:

                           a)

                           er nødvendige til afholdelse af ekstraordinære udgifter, forudsat at den pågældende medlemsstat har underrettet og opnået godkendelse fra udvalget

                           b)

                           er genstand for en retlig, administrativ eller voldgiftsmæssig afgørelse om tilbageholdelsesret eller en dom, i hvilket fald pengemidlerne og de økonomiske ressourcer kan anvendes til at opfylde afgørelsen om tilbageholdelsesret eller dommen, forudsat at afgørelsen om tilbageholdelsesret eller dommen var registreret inden den 28. januar 2014, og ikke er til fordel for en person eller enhed omhandlet i denne artikel, efter at den pågældende medlemsstat har underrettet udvalget.

                     5.   Stk. 1 er ikke til hinder for, at en udpeget person eller enhed foretager en betaling i henhold til en kontrakt, der er indgået, før denne person eller enhed blev opført på listen, såfremt de relevante medlemsstater har fastslået, at betalingen hverken direkte eller indirekte modtages af en person eller enhed, der er udpeget i henhold til stk. 1, og efter at de relevante medlemsstater har underrettet udvalget om, at de agter at foretage eller modtage sådanne betalinger eller i givet fald bemyndige, at midler eller økonomiske ressourcer frigives med henblik herpå, ti arbejdsdage før en sådan bemyndigelse.
               6.   Stk. 2 gælder ikke beløb, der tilføres indefrosne konti i form af

                           a)

                           renter eller anden form for afkast fra disse konti eller

                           b)

                           forfaldne beløb i henhold til kontrakter, aftaler eller forpligtelser, som er indgået eller som opstod forud for den dato, hvor disse konti blev omfattet af restriktive foranstaltninger i henhold til denne afgørelse,

                     såfremt sådanne renter eller anden form for afkast og betalinger fortsat er omfattet af stk. 1.
               Artikel 2c
               Rådet fastsætter listen i bilaget og ændrer den i overensstemmelse med det, der bestemmes af De Forenede Nationers Sikkerhedsråd eller udvalget.
               Artikel 2d
               1.   Når FN's Sikkerhedsråd eller udvalget udpeger en person eller enhed, opfører Rådet denne person eller enhed på listen i bilaget. Rådet underretter den pågældende person eller enhed om sin afgørelse, herunder om begrundelsen for opførelsen af denne person eller enhed, enten direkte, hvis adressen er kendt, eller ved offentliggørelse af en bekendtgørelse, og giver denne person eller enhed mulighed for at fremsætte bemærkninger.
               2.   Når der fremsættes bemærkninger eller forelægges væsentlig ny dokumentation, tager Rådet sin afgørelse op til fornyet overvejelse og underretter personen eller enheden herom.
               Artikel 2e
               1.   Bilaget indeholder FN's Sikkerhedsråds eller udvalgets grunde til at opføre personerne og enhederne på listen.
               2.   Bilaget indeholder også de oplysninger, som er tilgængelige, og som stilles til rådighed af FN's Sikkerhedsråd eller af udvalget, og som er nødvendige for at identificere de pågældende personer eller enheder. For så vidt angår personer kan sådanne oplysninger omfatte navne med tilhørende aliasser, fødselsdatoen og fødestedet, nationalitet, pas- og identitetskortnumre, køn, adresse og funktion eller erhverv. For så vidt angår enheder kan sådanne oplysninger omfatte navne, registreringssted og -dato, registreringsnummer og forretningssted. Bilaget skal også indeholde datoen for FN's Sikkerhedsråds eller udvalgets opførelse af personen eller enheden på listen.«.

               3)

               Som bilag tilføjes teksten i bilaget til nærværende afgørelse.

         Artikel 2
   Denne afgørelse træder i kraft på dagen for offentliggørelsen i Den Europæiske Unions Tidende.

      Udfærdiget i Bruxelles, den 10. marts 2014.

            På Rådets vegne

         G. VROUTSIS

            Formand

      (1)  Rådets afgørelse 2013/798/FUSP af 23. december 2013 om restriktive foranstaltninger over for Den Centralafrikanske Republik (EUT L 352 af 24.12.2013, s. 51).

      BILAG

            "BILAG

               Liste over de i artikel 2a omhandlede personer og over de i artikel 2b omhandlede personer og enheder

                        A.

                        Personer

                        B.

                        Enheder".


Avis juridique important

|

42004D0488

2004/488/EF: Afgørelse truffet ved fælles overenskomst på stats- eller regeringschefniveau af regeringerne for de medlemsstater, der anvender møntenheden euro, den 27. april 2004 om udnævnelse af et medlem af Den Europæiske Centralbanks direktion

EU-Tidende nr. L 163 af 30/04/2004 s. 0113 - 0113

Afgørelse truffet ved fælles overenskomst på stats- eller regeringschefniveau af regeringerne for de medlemsstater, der anvender møntenheden euroden 27. april 2004om udnævnelse af et medlem af Den Europæiske Centralbanks direktion(2004/488/EF)STATS- OG REGERINGSCHEFERNE FOR DE MEDLEMSSTATER AF DET EUROPÆISKE FÆLLESSKAB, der anvender møntenheden euro, har -under henvisning til traktaten om oprettelse af Det Europæiske Fællesskab, særlig artikel 112, stk. 2, litra b), og artikel 122, stk. 4, samt artikel 11.2 og 43.3 i protokollen om statutten for Det Europæiske System af Centralbanker og Den Europæiske Centralbank,under henvisning til henstilling fra Rådet(1),under henvisning til udtalelse fra Europa-Parlamentet(2), ogunder henvisning til udtalelse fra Styrelsesrådet for Den Europæiske Centralbank(3) -TRUFFET FØLGENDE AFGØRELSE:Artikel 1José Manuel GONZÁLEZ-PÁRAMO udnævnes til medlem af Den Europæiske Centralbanks direktion for en periode på otte år fra den 1. juni 2004.Artikel 2Denne afgørelse offentliggøres i Den Europæiske Unions Tidende.Udfærdiget i Bruxelles, den 27. april 2004.D. AhernFormand(1) EUT L 97 af 1.4.2004, s. 65.(2) Udtalelse af 20.4.2004 (endnu ikke offentliggjort i EUT).(3) EUT C 87 af 7.4.2004, s. 37.


title: 2014/360/EU: Den Europæiske Centralbanks afgørelse af 14. april 2014 om nedsættelse af et administrativt klagenævn og forretningsordenen for dette (ECB/2014/16)

text:
               14.6.2014

               DA

               Den Europæiske Unions Tidende

               L 175/47

         DEN EUROPÆISKE CENTRALBANKS AFGØRELSE
   af 14. april 2014
   om nedsættelse af et administrativt klagenævn og forretningsordenen for dette

      (ECB/2014/16)

      (2014/360/EU)

   STYRELSESRÅDET FOR DEN EUROPÆISKE CENTRALBANK HAR —
   under henvisning til Rådets forordning (EU) nr. 1024/2013 af 15. oktober 2013 om overdragelse af specifikke opgaver til Den Europæiske Centralbank i forbindelse med politikker vedrørende tilsyn med kreditinstitutter (1), særlig artikel 24, og
   ud fra følgende betragtninger:

               (1)

               I henhold til artikel 24, stk. 1, i forordning (EU) nr. 1024/2013 udfører det administrative klagenævn intern administrativ revision af afgørelser truffet af Den Europæiske Centralbank (ECB) under udøvelsen af de beføjelser, den er tillagt i henhold til forordning (EU) nr. 1024/2013, efter en anmodning om revision indgivet i overensstemmelse med artikel 24, stk. 5.

               (2)

               I henhold til artikel 24, stk. 10, i forordning (EU) nr. 1024/2013 vedtager ECB forretningsordenen for det administrative klagenævn, som offentliggøres.

               (3)

               I henhold til artikel 24, stk. 11, i forordning (EU) nr. 1024/2013, berører nedsættelsen af det administrative klagenævn ikke retten til at indbringe klager for Den Europæiske Unions Domstol i overensstemmelse med traktaterne.

               (4)

               Revision udført af det administrative klagenævn er en valgfri revision for personer, som en afgørelse truffet af ECB i henhold til forordning (EU) nr. 1024/2013 er rettet til eller som berører disse umiddelbart og individuelt, før klager indbringes for Domstolen —

         VEDTAGET DENNE AFGØRELSE:
   INDLEDENDE KAPITEL
   Artikel 1
   Denne afgørelses supplerende karakter
   Denne afgørelse supplerer forretningsordenen for Den Europæiske Centralbank. Begreberne i denne afgørelse har samme betydning som de begreber, der er defineret i forretningsordenen for Den Europæiske Centralbank.
   KAPITEL I

      DET ADMINISTRATIVE KLAGENÆVN

   Artikel 2
   Nedsættelse
   Det Administrative Klagenævn nedsættes hermed.
   Artikel 3
   Sammensætning
   1.   Det Administrative Klagenævn sammensættes af fem personer og to suppleanter i henhold til betingelserne i stk. 3.
   2.   Medlemmerne af Det Administrative Klagenævn og de to suppleanter er personer med godt omdømme, som skal være statsborgere i en medlemsstat med dokumenteret relevant viden og professionel erfaring, herunder på tilsynsområdet, på et tilstrækkelig højt niveau inden for bankvæsen eller andre finansielle tjenesteydelser. De må ikke være aktuelt personale ved ECB, ved de kompetente nationale myndigheder eller andre nationale institutioner eller EU-institutioner, -organer, -kontorer eller -agenturer, som er involveret i de opgaver, som ECB udfører i henhold til forordning (EU) nr. 1024/2013.
   3.   De to suppleanter træder midlertidigt i stedet for Det Administrative Klagenævns medlemmer, hvis disse er midlertidigt uarbejdsdygtige, afgået ved døden, fratræder eller fratages embedet, eller hvis der i forbindelse med en bestemt anmodning om revision er alvorlig og begrundet bekymring for, at der foreligger en interessekonflikt. En interessekonflikt foreligger, hvis et medlem af Det Administrative Klagenævn har en privat eller personlig interesse, som kan påvirke, eller synes at påvirke, den pågældendes uvildige og objektive udførelse af dennes hverv.
   Artikel 4
   Udnævnelse
   1.   Styrelsesrådet udnævner Det Administrative Klagenævns medlemmer og de to suppleanter, og det skal i den forbindelse sikres, at der så vidt muligt er en passende geografisk og kønsmæssig balance på tværs af medlemsstaterne.
   2.   På baggrund af en offentlig indkaldelse af interessetilkendegivelser, der er offentliggjort i Den Europæiske Unions Tidende, indstiller Direktionen, efter høring af Tilsynsrådet, nomineringer af Det Administrative Klagenævns medlemmer og de to suppleanter til Styrelsesrådet senest én måned før det møde i Styrelsesrådet, hvorpå afgørelsen om udnævnelsen skal vedtages.
   3.   Embedsperioden for medlemmerne af Det Administrative Klagenævn samt for de to suppleanter er fem år, og kan forlænges én gang.
   4.   Det Administrative Klagenævns medlemmer og de to suppleanter handler uafhængigt og ud fra almene samfundshensyn. De er ikke bundet af nogen form for instrukser, og de skal afgive en offentlig loyalitetserklæring og en offentlig interesseerklæring, hvoraf det fremgår, om der foreligger eller ikke foreligger direkte eller indirekte interesser, som kan anses for at skade deres uafhængighed.
   5.   Styrelsesrådet fastsætter de nærmere vilkår og betingelser for udnævnelsen af Det Administrative Klagenævns medlemmer og de to suppleanter.
   Artikel 5
   Formand og næstformand
   1.   Det Administrative Klagenævn udpeger en formand og en næstformand.
   2.   Formanden skal sikre Det Administrative Klagenævns hensigtsmæssige funktionsmåde, den effektive behandling af revisionerne og overholdelsen af forretningsordenen.
   3.   Næstformanden bistår formanden i udførelsen af dennes hverv og træder i formandens sted, når denne er forhindret, eller på dennes anmodning, for at sikre Det Administrative Klagenævns hensigtsmæssige funktionsmåde.
   Artikel 6
   Det Administrative Klagenævns sekretær
   1.   Tilsynsrådets sekretær fungerer som sekretær for Det Administrative Klagenævn (herefter »sekretæren«).
   2.   Sekretæren har ansvaret for at forberede den effektive behandling af revisionerne, tilrettelæggelsen af Det Administrative Klagenævns indledende høringer og høringer, udarbejdelsen af de respektive forhandlinger, opretholdelsen af et register over revisionerne og i øvrigt at yde bistand i forbindelse med revisionerne.
   3.   ECB yder passende bistand til Det Administrative Klagenævn, herunder retlig ekspertise i forbindelse med vurderingen af udøvelsen af ECB's beføjelser i henhold til forordning (EU) nr. 1024/2013.
   KAPITEL II

      ANMODNING OM REVISION

   Artikel 7
   Meddelelse om revision
   1.   Enhver fysisk eller juridisk person til hvem en afgørelse fra ECB i henhold til forordning (EU) nr. 1024/2013 er rettet, eller som berører vedkommende umiddelbart og individuelt, og som ønsker at anmode om en intern administrativ revision (herefter »klageren«), gør dette ved at indgive en skriftlig meddelelse om revision til sekretæren, hvori den påklagede afgørelse identificeres. Meddelelsen om revision indgives på et af de officielle EU-sprog.
   2.   Sekretæren bekræfter straks modtagelse af meddelelsen om revision over for klageren.
   3.   Meddelelsen om revision skal indgives senest en måned efter, at afgørelsen er blevet meddelt til klageren, eller i fravær af en sådan meddelelse, dagen på hvilken klageren blev bekendt med afgørelsen.
   4.   Meddelelsen om revision, hvortil den påklagede afgørelse vedlægges som bilag, skal: a) redegøre for de grunde den er baseret på, b) hvis der ansøges om, at revisionen skal have opsættende virkning, redegøre for grundene for en sådan ansøgning, c) være vedlagt kopier af alle dokumenter, som klageren agter at støtte ret på, og d) hvis meddelelsen om revision overstiger 10 sider, indeholde et resumé af litra a)-c).
   5.   Klagerens fulde kontaktoplysninger skal tydeligt fremgå af meddelelsen om revision, således at sekretæren kan sende meddelelser til klageren eller, alt efter omstændighederne, dennes repræsentant. Sekretæren sender klageren en bekræftelse for modtagelsen, hvori det fremgår om meddelelsen om revision er fuldstændig.
   6.   Klageren kan til enhver tid tilbagekalde en meddelelse om revision ved at give sekretæren meddelelse om, at meddelelsen tilbagekaldes.
   7.   Når meddelelsen om revision er indgivet til sekretæren med de vedlagte dokumenter, skal meddelelsen straks overføres internt, for at gøre det muligt for ECB at lade sig være repræsenteret i forhandlingerne.
   Artikel 8
   Sagsansvarlig
   Efter modtagelse af en meddelelse om revision udpeger formanden en sagsansvarlig for den pågældende revision blandt medlemmerne af Det Administrative Klagenævn, inklusive formanden. Ved udpegelsen af den sagsansvarlige tager formanden højde for det enkelte medlem af Det Administrative Klagenævns specifikke sagkundskab.
   Artikel 9
   Opsættende virkning
   1.   Indgivelse af meddelelsen om revision har ikke opsættende virkning på anvendelsen af den påklagede afgørelse, jf. dog stk. 2.
   2.   Uanset stk. 1 kan Styrelsesrådet efter forslag fra Det Administrative Klagenævn beslutte at suspendere anvendelsen af den påklagede afgørelse, forudsat at anmodningen om revision kan antages til behandling og ikke er åbenbart ubegrundet, og at Styrelsesrådet finder, at den umiddelbare anvendelse af den påklagede afgørelse kan forårsage uoprettelig skade. Styrelsesrådet træffer afgørelse om at suspendere anvendelsen af den påklagede afgørelse efter at have hørt Tilsynsrådet, hvor dette er relevant.
   3.   Procedurerne i denne forretningsorden, herunder procedurerne for så vidt angår instrukser og høringer i artikel 12 og 14, finder om nødvendigt anvendelse ved vurderingen af alle spørgsmål om suspension.
   KAPITEL III

      REVISION

   Artikel 10
   Omfanget af Det Administrative Klagenævns revision
   1.   I overensstemmelse med artikel 24, stk. 1, i forordning (EU) nr. 1024/2013 vedrører den interne administrative revision den relevante afgørelses proceduremæssige og materielle overensstemmelse med forordning (EU) nr. 1024/2013.
   2.   Det Administrative Klagenævns revision er begrænset til vurderingen af de grunde, som klageren støtter ret på og som fremgår af meddelelsen om revision.
   Artikel 11
   Antagelse til behandling af anmodningen om revision
   1.   Det Administrative Klagenævn fastslår hvorvidt og i hvilket omfang, anmodningen om revision kan antages til behandling, før det vurderes, om anmodningen har retlig hjemmel. Såfremt Det Administrative Klagenævn finder, at anmodningen om revision ikke kan antages til behandling helt eller delvist, indgår denne vurdering i Det Administrative Klagenævns udtalelse i henhold til artikel 17.
   2.   En meddelelse om revision, der er indsendt vedrørende en ny afgørelse fra Styrelsesrådet som henvist til i artikel 24, stk. 7, i forordning (EU) nr. 1024/2013, kan ikke antages til behandling.
   Artikel 12
   Instrukser
   Formanden kan på vegne af Det Administrative Klagenævn give instrukser for den effektive udførelse af revisionen, herunder instrukser for udarbejdelsen af dokumenter eller tilvejebringelsen af oplysninger. Sekretæren sender sådanne instrukser til de relevante parter. Formanden kan i forbindelse hermed høre de øvrige medlemmer.
   Artikel 13
   Manglende opfyldelse
   1.   Hvis klageren uden rimelig begrundelse herfor ikke følger en af Det Administrative Klagenævns instrukser eller opfylder en af forretningsordenens bestemmelser, kan Det Administrative Klagenævn pålægge denne at betale alle sagsomkostninger, der opstår som følge af forsinkelsen.
   2.   Forud for udstedelsen af et pålæg i henhold til stk. 1 underretter Det Administrative Klagenævn klageren herom for at give denne lejlighed til at udtale sig i forhold til udstedelsen af et sådant pålæg.
   Artikel 14
   Høring
   1.   Det Administrative Klagenævn kan indkalde til en mundtlig høring, hvis nævnet finder dette nødvendigt for en retfærdig vurdering af revisionen. Både klageren og ECB anmodes om at afgive mundtlige indlæg ved sådanne høringer.
   2.   Formanden giver instrukser for rækkefølgen ved, formatet og datoen for høringen.
   3.   Høringen finder sted i ECB's lokaler. Sekretæren er til stede. Høringen er ikke åben for tredjeparter.
   4.   I særlige tilfælde kan formanden udsætte høringen på anmodning fra klageren eller ECB eller på eget initiativ.
   5.   Hvis parten, som er blevet underrettet om en mundtlig høring, ikke giver møde, kan Det Administrative Klagenævn fortsætte sagen i dennes fravær.
   Artikel 15
   Dokumentation
   1.   Klageren kan anmode Det Administrative Klagenævn om tilladelse til at fremføre skriftlige vidne- eller eksperterklæringer.
   2.   Klageren kan anmode Det Administrative Klagenævn om tilladelse til at indkalde det vidne eller den ekspert, der har afgivet en skriftlig erklæring, til at afgive mundtlig forklaring ved høringen. ECB kan også anmode Det Administrative Klagenævn om tilladelse til at indkalde et vidne eller en ekspert til at afgive mundtlig forklaring ved høringen.
   3.   Tilladelse gives kun, hvis Det Administrative Råd finder det nødvendigt for den retfærdige vurdering af revisionen.
   4.   Det Administrative Klagenævn afhører vidnerne eller eksperterne. En sådan bevisførelse skal fremføres inden for den dertil afsatte tid. Klageren har ret til at krydsforhøre de vidner eller eksperter, som ECB har indkaldt, hvis dette er nødvendigt for den retfærdige vurdering af revisionen.
   KAPITEL IV

      BESLUTNINGSPROCEDURE

   Artikel 16
   Udtalelse om revisionen
   1.   Det Administrative Klagenævn vedtager en udtalelse inden for en frist, som står i forhold til sagens hastende karakter, dog senest to måneder efter datoen for modtagelse af meddelelsen om revision.
   2.   Udtalelsen skal indeholde forslag om, hvorvidt den oprindelige afgørelse skal ophæves, erstattes med en afgørelse med samme indhold eller erstattes med en ændret afgørelse. I sidstnævnte tilfælde skal udtalelsen indeholde forslag om de nødvendige ændringer.
   3.   Udtalelsen vedtages af et flertal på mindst tre af Det Administrative Klagenævns medlemmer.
   4.   Den skriftlige og begrundede udtalelse sendes straks til Tilsynsrådet.
   5.   Udtalelsen er ikke bindende for Tilsynsrådet eller Styrelsesrådet.
   Artikel 17
   Udarbejdelse af et nyt udkast til afgørelse
   1.   Tilsynsrådet vurderer Det Administrative Klagenævns udtalelse og forelægger et nyt udkast til afgørelse for Styrelsesrådet. Tilsynsrådets vurdering er ikke begrænset til vurderingen af de grunde, som klageren støtter ret på i meddelelsen om revision, men kan også tage højde for andre elementer i forslaget til et nyt udkast til afgørelse.
   2.   Tilsynsrådets nye udkast til afgørelse, der erstatter den oprindelige afgørelse med en afgørelse med det samme indhold, forelægges for Styrelsesrådet senest 10 dage efter modtagelsen af Det Administrative Klagenævns udtalelse. Tilsynsrådets nye udkast til afgørelse, der ophæver eller ændrer den oprindelige afgørelse, forelægges Styrelsesrådet senest 20 arbejdsdage efter modtagelsen af Det Administrative Klagenævns udtalelse.
   Artikel 18
   Meddelelse
   Sekretæren for Styrelsesrådet meddeler parterne Det Administrative Klagenævns udtalelse, det nye udkast til afgørelse, som Tilsynsrådet har forelagt, og den nye afgørelse, som Styrelsesrådet har vedtaget, med de relevante begrundelser.
   KAPITEL V

      INDBRINGELSE FOR RETTEN

   Artikel 19
   Indbringelse for Domstolen
   Denne afgørelse berører ikke retten til at indbringe klager for Domstolen i overensstemmelse med traktaterne.
   KAPITEL VI

      GENERELLE BESTEMMELSER

   Artikel 20
   Aktindsigt
   1.   Klagerens ret til forsvar skal overholdes fuldt ud. I forbindelse hermed, og efter at klageren har indgivet en skriftlig meddelelse om revision, har klageren ret til indsigt i ECB's sagsakter dog med forbehold af den legitime interesse i at beskytte de forretningshemmeligheder, som tilkommer andre juridiske og fysiske personer end klageren.
   2.   Sagsakterne består af alle dokumenter, som er indhentet, udarbejdet eller sammensat af ECB under ECB's tilsynsprocedure, uanset lagringsmedie.
   3.   Retten til aktindsigt omfatter ikke fortrolige oplysninger.
   4.   For så vidt angår denne artikel, kan fortrolige oplysninger omfatte ECB's eller en kompetent national myndigheds interne dokumenter samt korrespondance mellem ECB og en kompetent national myndighed eller mellem de kompetente nationale myndigheder.
   5.   Intet i denne artikel er til hinder for, at ECB offentliggør og anvender de oplysninger, som måtte være nødvendige for at bevise en overtrædelse.
   6.   ECB kan beslutte, at der skal gives aktindsigt på en eller flere af følgende måder, idet der tages hensyn til parternes tekniske muligheder: a) ved cd-rom(er) eller ethvert andet elektronisk datalagringsmedie, herunder sådanne medier, der måtte blive tilgængelige i fremtiden, b) ved papirkopier af dokumenter omfattet af aktindsigten, som fremsendes med post, c) ved en opfordring til i ECB's lokaler at gennemse de dokumenter, som de har aktindsigt i.
   Artikel 21
   Sagsomkostninger
   1.   Revisionens omkostninger omfatter rimelige omkostninger i forbindelse med revisionen.
   2.   Efter Styrelsesrådets meddelelse om den nye afgørelse eller efter at klageren har trukket meddelelsen om revision tilbage, fremsætter Tilsynsrådet forslag om den del af omkostningerne, som skal afholdes af klageren. Klageren har ret til at gøre indsigelse herimod.
   3.   Alle uforholdsmæssige omkostninger pådraget af klageren i forbindelse med den skriftlige eller mundtlige bevisførelse og for så vidt angår den retlige repræsentation afholdes af klageren.
   4.   Hvis Styrelsesrådet ophæver eller ændrer den oprindelige afgørelse som følge af meddelelsen om revision, afholdes ingen omkostninger af klageren. Dette gælder dog ikke for alle uforholdsmæssige omkostninger, der pådrages af klageren i forbindelse med den skriftlige eller mundtlige bevisførelse og for så vidt angår den retlige repræsentation, og disse afholdes af klageren.
   5.   Styrelsesrådet træffer afgørelse om fordelingen af sagsomkostninger i overensstemmelse med proceduren i artikel 13.g.2 i forretningsordenen for Den Europæiske Centralbank.
   6.   Såfremt sagsomkostninger pålægges, skal disse betales inden for 20 arbejdsdage.
   Artikel 22
   Fortrolighed og tavshedspligt
   1.   Medlemmerne af Det Administrative Klagenævn og deres suppleanter er underlagt kravene om tavshedspligt i artikel 37 i statutten for Det Europæiske System af Centralbanker og Den Europæiske Centralbank, selv efter at deres hverv er ophørt.
   2.   Det Administrative Klagenævns forhandlinger er fortrolige, med mindre Styrelsesrådet bemyndiger ECB's formanden til at offentliggøre udfaldet af disse forhandlinger.
   3.   Dokumenter, der er udarbejdet af eller opbevaret hos Det Administrative Klagenævn, er ECB-dokumenter og klassificeres og behandles derfor i overensstemmelse med artikel 23.3 i forretningsordenen for Den Europæiske Centralbank (2).
   Artikel 23
   Supplerende regler
   1.   Det Administrative Klagenævn kan vedtage supplerende regler til regulering af sine forhandlinger og aktiviteter.
   2.   Det Administrative Klagenævn kan udstede formularer og vejledninger.
   3.   Supplerende regler, formularer og vejledninger, der er vedtaget af Det Administrative Klagenævn, indberettes til Tilsynsrådet og offentliggøres på ECB's websted.
   Artikel 24
   Ikrafttræden
   Denne afgørelse træder i kraft dagen efter dens offentliggørelse i Den Europæiske Unions Tidende.

      Udfærdiget i Frankfurt am Main, den 14. april 2014.

         Mario DRAGHI

            Formand for ECB

      (1)  EUT L 287 af 29.10.2013, s. 63.

      (2)  EUT L 80 af 18.3.2004, s. 33.


title: 2014/45/EU: Rådets afgørelse af 28. januar 2014 om beskikkelse af et dansk medlem af Det Europæiske Økonomiske og Sociale Udvalg

text:
               30.1.2014

               DA

               Den Europæiske Unions Tidende

               L 27/58

         RÅDETS AFGØRELSE
   af 28. januar 2014
   om beskikkelse af et dansk medlem af Det Europæiske Økonomiske og Sociale Udvalg
   (2014/45/EU)
   RÅDET FOR DEN EUROPÆISKE UNION HAR —
   under henvisning til traktaten om Den Europæiske Unions funktionsmåde, særlig artikel 302,
   under henvisning til indstilling fra den danske regering,
   under henvisning til udtalelse fra Europa-Kommissionen, og
   ud fra følgende betragtninger:

               (1)

               Rådet vedtog den 13. september 2010 afgørelse 2010/570/EU, Euratom om beskikkelse af medlemmerne af Det Europæiske Økonomiske og Sociale Udvalg for perioden fra den 21. september 2010 til den 20. september 2015 (1).

               (2)

               Der er blevet en plads ledig som medlem af Det Europæiske Økonomiske og Sociale Udvalg, efter at Sinne CONANs mandat er udløbet —

         VEDTAGET DENNE AFGØRELSE:
   Artikel 1
   Anders LADEFOGED beskikkes som medlem af Det Europæiske Økonomiske og Sociale Udvalg for den resterende del af mandatperioden, dvs. indtil den 20. september 2015.
   Artikel 2
   Denne afgørelse træder i kraft på dagen for vedtagelsen.

      Udfærdiget i Bruxelles, den 28. januar 2014.

            På Rådets vegne

         G. STOURNARAS

            Formand

      (1)  EUT L 251 af 25.9.2010, s. 8.


Avis juridique important

|

32003D0659

2003/659/RIA: Rådets afgørelse 2003/659/RIA af 18. juni 2003 om ændring af afgørelse 2002/187/RIA om oprettelse af Eurojust for at styrke bekæmpelsen af grov kriminalitet

EU-Tidende nr. L 245 af 29/09/2003 s. 0044 - 0046

Rådets afgørelse 2003/659/RIAaf 18. juni 2003om ændring af afgørelse 2002/187/RIA om oprettelse af Eurojust for at styrke bekæmpelsen af grov kriminalitetRÅDET FOR DEN EUROPÆISKE UNION HAR -under henvisning til traktaten om Den Europæiske Union, særlig artikel 31 og artikel 34, stk. 2, litra c),under henvisning til initiativ fra Kommissionen(1),under henvisning til udtalelse fra Europa-Parlamentet(2),under henvisning til udtalelse fra Revisionsretten(3), ogud fra følgende betragtninger:(1) Eurojust, der er et organ oprettet i medfør af traktaten om Den Europæiske Union, modtager for tiden tilskud fra Den Europæiske Unions almindelige budget. Eurojust-udgifter, der finansieres over det almindelige budget, bør derfor forvaltes efter de fællesskabsregler og -procedurer, der gælder for Den Europæiske Unions almindelige budget i overensstemmelse med artikel 41, stk. 4, i traktaten om Den Europæiske Union.(2) Visse af bestemmelserne i Rådets afgørelse 2002/187/RIA af 28. februar 2002 om oprettelse af Eurojust for at styrke bekæmpelsen af grov kriminalitet(4) bør derfor bringes i overensstemmelse med Rådets forordning (EF, Euratom) nr. 1605/2002 af 25. juni 2002 om finansforordningen vedrørende De Europæiske Fællesskabers almindelige budget(5) (i det følgende benævnt "den almindelige finansforordning").(3) Afgørelse 2002/187/RIA bør derfor ændres i overensstemmelse hermed -TRUFFET FØLGENDE AFGØRELSE:Artikel 1Afgørelse 2002/187/RIA ændres således:1) Artikel 35, 36 og 37 affattes således:"Artikel 35Opstilling af budgettet1. Kollegiet udarbejder hvert år på grundlag af et udkast fra den administrerende direktør et overslag over Eurojusts indtægter og udgifter for det kommende regnskabsår. Kollegiet fremsender senest den 31. marts dette overslag, der indeholder et udkast til stillingsfortegnelse, til Kommissionen.2. På grundlag af overslaget foreslår Kommissionen i det foreløbige forslag til Den Europæiske Unions almindelige budget det årlige tilskudsbeløb samt faste eller midlertidige stillinger og forelægger dette for budgetmyndigheden i overensstemmelse med artikel 272 i traktaten om oprettelse af Det Europæiske Fællesskab.3. Budgetmyndigheden godkender bevillingerne til tilskud til Eurojust og fastlægger de faste eller midlertidige stillinger inden for rammerne af vedtægten for tjenestemænd og ansættelsesvilkårene for øvrige ansatte i De Europæiske Fællesskaber.4. Inden regnskabsårets begyndelse vedtager Eurojusts kollegium budgettet, herunder stillingsfortegnelsen som fastlagt i artikel 34, stk. 1, tredje punktum, på grundlag af årlige tilskud og stillinger, som budgetmyndigheden har godkendt i overensstemmelse med stk. 3 i nærværende artikel, og tilpasser det efter de forskellige tilskud til Eurojust og midlerne fra andre kilder.Artikel 36Gennemførelse af budgettet og decharge1. Den administrerende direktør er anvisningsberettiget og gennemfører Eurojusts budget. Han underretter kollegiet om gennemførelsen af budgettet.2. Eurojusts regnskabsfører sender senest den 1. marts efter det afsluttede regnskabsår det foreløbige regnskab ledsaget af en beretning om budgetforvaltningen og den økonomiske forvaltning i regnskabsåret til Kommissionens regnskabsfører. Kommissionens regnskabsfører konsoliderer de foreløbige årsregnskaber for institutionerne og de decentraliserede organer i overensstemmelse med artikel 128 i den almindelige finansforordning.3. Senest den 31. marts efter det afsluttede regnskabsår sender Kommissionens regnskabsfører Eurojusts foreløbige årsregnskab ledsaget af beretningen om budgetforvaltningen og den økonomiske forvaltning i regnskabsåret til Revisionsretten. Beretningen om budgetforvaltningen og den økonomiske forvaltning sendes også til Europa-Parlamentet og Rådet.4. Ved modtagelsen af Revisionsrettens bemærkninger til Eurojusts foreløbige årsregnskab opstiller den administrerende direktør i medfør af bestemmelserne i artikel 129 i den almindelige finansforordning på eget ansvar Eurojusts endelige årsregnskab og sender det til kollegiet med henblik på udtalelse.5. Kollegiet afgiver udtalelse om Eurojusts endelige årsregnskab.6. Den administrerende direktør sender senest den 1. juli efter det afsluttede regnskabsår det endelige årsregnskab ledsaget af kollegiets udtalelse til Europa-Parlamentet, Rådet, Kommissionen og Revisionsretten.7. Det endelige årsregnskab offentliggøres.8. Den administrerende direktør sender senest den 30. september Revisionsretten et svar på dennes bemærkninger. Dette svar sendes tillige til kollegiet.9. Den administrerende direktør forelægger, med referat til kollegiet og dets formand, efter anmodning Europa-Parlamentet, jf. artikel 146, stk. 3 i den almindelige finansforordning, enhver oplysning, der er nødvendig for en problemfri afvikling af dechargeproceduren for det pågældende regnskabsår.10. Efter henstilling fra Rådet, der træffer afgørelse med kvalificeret flertal, meddeler Europa-Parlamentet inden den 30. april i år N + 2 den administrerende direktør decharge for gennemførelsen af budgettet for regnskabsåret N.Artikel 37Finansielle bestemmelser for budgettet1. De finansielle bestemmelser vedrørende Eurojusts budget vedtages med enstemmighed af kollegiet efter høring af Kommissionen. De kan kun afvige fra Kommissionens forordning (EF, Euratom) nr. 2343/2002 af 19. november 2002 om rammefinansforordning for de organer, der er omhandlet i artikel 185 i Rådets forordning (EF, Euratom) nr. 1605/2002 om finansforordningen vedrørende De Europæiske Fællesskabers almindelige budget(6), hvis det er nødvendigt på grund af særlige forhold, der karakteriserer driften af Eurojust, og Kommissionen på forhånd giver sit samtykke."2) Artikel 38, stk. 1, affattes således:"1. Det er den anvisningsberettigedes ansvar at indføre de interne kontrolsystemer og procedurer, der er nødvendige for udførelsen af hans opgaver."Artikel 2Denne afgørelse træder i kraft den første dag i den måned, der følger efter offentliggørelsen i Den Europæiske Unions Tidende.Udfærdiget i Luxembourg, den 18. Juni 2003.På Rådets vegneG. DrysFormand(1) EFT C 331 E af 31.12.2002, s. 67.(2) Udtalelse af 27.3.2003 (endnu ikke offentliggjort i EUT).(3) EFT C 285 af 21.11.2002, s. 4.(4) EFT L 63 af 6.3.2002, s. 1.(5) EFT L 248 af 16.9.2002, s. 1, med berigtigelse i EFT L 25 af 30.1.2003, s. 43.(6) EFT L 357 af 31.12.2002, s. 72, med berigtigelse i EFT L 2 af 7.1.2003, s. 39.


title: 2004/721/EF: Europa-Parlamentets afgørelse af 21. april 2004 om decharge til Kommissionen for gennemførelsen af 6., 7. og 8. Europæiske Udviklingsfond for regnskabsåret 2002

text:
               4.11.2004

               DA

               Den Europæiske Unions Tidende

               L 330/123

      EUROPA-PARLAMENTETS AFGØRELSE

   af 21. april 2004
   om decharge til Kommissionen for gennemførelsen af 6., 7. og 8. Europæiske Udviklingsfond for regnskabsåret 2002
   (2004/721/EF)
   EUROPA-PARLAMENTET,
   der henviser til balancer og forvaltningsregnskaber for 6., 7, og 8. Europæiske Udviklingsfond for regnskabsåret 2002 (KOM(2003) 475 — C5-0496/2003),
   der henviser til Revisionsrettens årsberetning for regnskabsåret 2002 om 6., 7, og 8. Europæiske Udviklingsfonds aktiviteter, med institutionernes svar (1) (C5-0584/2003),
   der henviser til Revisionsrettens revisionserklæring om De Europæiske Udviklingsfonde (C5-0584/2003),
   der henviser til Rådets henstillinger af 9. marts 2004 om meddelelse af decharge til Kommissionen for den økonomiske forvaltning af De Europæiske Udviklingsfonde for regnskabsåret 2002 (C5-0146/2004 — C5-0147/2004 — C5-0148/2004),
   der henviser til artikel 33 i den interne aftale af 20. december 1995 mellem repræsentanterne for medlemsstaternes regeringer, forsamlet i Rådet, om finansiering og forvaltning af Fællesskabets bistand inden for anden finansprotokol til fjerde AVS-EF- konvention (2),
   der henviser til EF-traktatens artikel 276,
   der henviser til artikel 74 i finansforordningen af 16. juni 1998 vedrørende samarbejdet med henblik på udviklingsfinansiering under fjerde AVS/EF-konvention (3),
   der henviser til forretningsordenens artikel 93 og 93 a, tredje led, og bilag V,
   der henviser til betænkning fra Budgetkontroludvalget og udtalelse fra Udvalget om Udvikling og Samarbejde (A5-0183/2004),

               A.

               Der henviser til, at Revisionsretten i sin revisionserklæring om De Europæiske Udviklingsfonde når til det resultat, at de finansielle oversigter og forvaltningsregnskabet for regnskabsåret 2002 med visse indskrænkninger giver et retvisende billede af indtægter og udgifter og af EUF's finansielle stilling pr. regnskabsårets udgang.

               B.

               Der henviser til, at Revisionsrettens konklusion om lovligheden og den formelle rigtighed af de underliggende transaktioner er baseret på revisionen af en stikprøve af transaktionerne.

               C.

               Der henviser til, at Revisionsretten på grundlag af den undersøgte dokumentation erklærer, at det er dens opfattelse, at såvel de indtægter, der er registreret i regnskaberne, som de beløb, der er tildelt de forskellige EUF, og regnskabsårets forpligtelser og betalinger som helhed er lovlige og formelt rigtige,

               1.

               meddeler Kommissionen decharge for gennemførelsen af 6., 7. og 8. Europæiske Udviklingsfond for regnskabsåret 2002;

               2.

               forelægger sine bemærkninger i vedføjede beslutning;

               3.

               pålægger sin formand at sende denne afgørelse og beslutningen med bemærkningerne til afgørelsen til Rådet, Kommissionen, Domstolen, Revisionsretten og Den Europæiske Investeringsbank og sørge for, at de offentliggøres i Den Europæiske Unions Tidende (L-udgaven).

         Julian PRIESTLEY

            Generalsekretær

         Pat COX

            Formand

      (1)  EUT C 286 af 28.11.2003, s. 325.

      (2)  EFT L 156 af 29.5.1998, s. 108.

      (3)  EFT L 191 af 7.7.1998, s. 53.


title: 2012/518/EU: Rådets afgørelse af 24. september 2012 om beskikkelse af to cypriotiske medlemmer af og tre cypriotiske suppleanter til Regionsudvalget

text:
               26.9.2012

               DA

               Den Europæiske Unions Tidende

               L 258/30

         RÅDETS AFGØRELSE
   af 24. september 2012
   om beskikkelse af to cypriotiske medlemmer af og tre cypriotiske suppleanter til Regionsudvalget
   (2012/518/EU)
   RÅDET FOR DEN EUROPÆISKE UNION HAR —
   under henvisning til traktaten om Den Europæiske Unions funktionsmåde, særlig artikel 305,
   under henvisning til indstilling fra den cypriotiske regering, og
   ud fra følgende betragtninger:

               (1)

               Rådet vedtog den 22. december 2009 og den 18. januar 2010 afgørelse 2009/1014/EU (1) og 2010/29/EU (2) om beskikkelse af medlemmer af og suppleanter til Regionsudvalget for perioden fra den 26. januar 2010 til den 25. januar 2015.

               (2)

               Der er blevet to pladser ledige som medlem af Regionsudvalget, efter at Savvas ELIOFOTOUs og Evyenios MICHAILs mandat er udløbet. Der er blevet tre pladser ledige som suppleant til Regionsudvalget, efter at Andreas MOUSEOS', Andreas HADZILOIZOUs og Christofis ANTONIOUs mandat er udløbet —

         VEDTAGET DENNE AFGØRELSE:
   Artikel 1
   Til Regionsudvalget beskikkes for den resterende del af mandatperioden, dvs. indtil den 25. januar 2015:

               a)

               som medlem:

                           —

                           Louisa MAVROMMÁTI, Αντιδήμαρχος 'Εγκωμης

                           —

                           Louis KOUMENIDES, Πρόεδρος Κ.Σ. Κάτω Λευκάρων

                     og

               b)

               som suppleant:

                           —

                           Sávvas VÉRGΑS, Δήμαρχος Πάφου

                           —

                           Glavkos KARIÓLOU, Δήμαρχος Κερύνειας

                           —

                           Georgios IAKOVOU, Πρόεδρος Κ.Σ. Αγίων Τριμιθιάς.

         Artikel 2
   Denne afgørelse træder i kraft på dagen for vedtagelsen.

      Udfærdiget i Bruxelles, den 24. september 2012.

            På Rådets vegne

         A. D. MAVROYIANNIS

            Formand

      (1)  EUT L 348 af 29.12.2009, s. 22.

      (2)  EUT L 12 af 19.1.2010, s. 11.


Avis juridique important

|

32000D1208(01)

Rådets afgørelse af 9. november 2000 om udnævnelse af medlemmerne af Det Rådgivende Udvalg for Det Europæiske Kul- og Stålfællesskab

EF-Tidende nr. C 352 af 08/12/2000 s. 0001 - 0004

Rådets afgørelseaf 9. november 2000om udnævnelse af medlemmerne af Det Rådgivende Udvalg for Det Europæiske Kul- og Stålfællesskab(2000/C 352/01)RÅDET FOR DEN EUROPÆISKE UNION HAR -under henvisning til traktaten om oprettelse af Det Europæiske Kul- og Stålfællesskab, særlig artikel 18, ogud fra følgende betragtninger:(1) Ved afgørelse af 12. oktober 1998 har Rådet udnævnt medlemmerne af Det Rådgivende Udvalg for Det Europæiske Kul- og Stålfællesskab for perioden indtil den 11. oktober 2000.(2) Ved afgørelse af 17. juli 2000(1) har Rådet udpeget de repræsentative producent- og arbejdstagerorganisationer, der skal opstille kandidatlister for producent- og arbejdstagerrepræsentanter i Det Rådgivende Udvalg for Det Europæiske Kul- og Stålfællesskab.(3) For kategorierne producenter og arbejdstagere har de repræsentative organisationer, udpeget ved afgørelse 17. juli 2000, forelagt deres kandidatlister.(4) For kategorien forbrugere og forhandlere har medlemsstaternes regeringer forelagt deres kandidatlister.(5) Medlemmerne af Det Rådgivende Udvalg for Det Europæiske Kul- og Stålfællesskab skal udnævnes for en periode indtil EKSF-traktatens udløb den 23. juli 2002 -TRUFFET FØLGENDE AFGØRELSE:Artikel 1Til medlemmer af Det Rådgivende Udvalg for Det Europæiske Kul- og Stålfællesskab for perioden fra den 9. november 2000 til den 23. juli 2002 udnævnes:I. KATEGORIEN PRODUCENTER>TABELPOSITION>II. KATEGORIEN ARBEJDSTAGEREBELGIENNico CUEJean-François TAMELLINIAndré DELORYDANMARKDines SCHMIDT-NIELSENTYSKLANDKlaus SÜDHOFERFritz KOLLORZFranz-Josef WODOPIAKarin BENZ-OVERHAGERainer SCHMIDTMichael BREIDBACHGRÆKENLANDNikolaos CHONDROSSPANIENJosé Ignacio SAN MIGUEL LLAMEDORafael VAREA NIETONéstor ÁLVAREZ BRAVOFRANKRIGMarc BARTHELJean-Louis MUNOSMichel MANGUYJean-Marc MOHRIRLANDJohn McDONNELLITALIENSalvatore BIONDOEnrico GIBELLIERIMaurizio NICOLIALUXEMBOURGMarcel DETAILLENEDERLANDENEJos DUYNHOVENGerrit MASTENBROEKØSTRIGWerner MUHMKarl HAASPORTUGALJosé NUNES MAIAFINLANDEero HOVISVERIGEHans-Evert ANDERSSONDET FORENEDE KONGERGERobert SHANNONMichael J. LEAHYKeith BROOKMANNeil GREATREXPatrick M. CARRAGHERIII. KATEGORIEN FORBRUGERE OG FORHANDLEREBELGIENPierre DIEDERICHJacques Léon GLORIEUXDANMARKElly KJEMS HOVETYSKLANDGötz BIRKEN-BERTSCHUlrich BÖSHAGENWolfgang MACKJürgen NUSSERDieter SONNTAGWolf-Rainer HEINEMANNGRÆKENLANDKonstantinos SIDERIDISSPANIENJosé Luis CASTAÑEDA BONICHEÁngel Luis VIVAR RODRÍGUEZFRANKRIGMichel MARGNESEdmond PACHURAJean-Luc GUIEZEMarc BAYBernard ROGYIRLANDJohn O'SHEAITALIENLuigi BUZZIMarcello MASIGiovanni PEREGORiccardo BUSSOLATILUXEMBOURGNicolas SOISSONNEDERLANDENEMartin BLOEMENDALClemens R. M. NOTAØSTRIGAlfred MAURIZIOPORTUGALJosé Carlos FERNANDES LIMPO DE FARIAFINLANDVeijo NIEMIKlaus KATARASVERIGENina DHEJNEDET FORENEDE KONGERIGEScott MacDONALDDerek TORDOFFDavid NICHOLASJenny KIRKPATRICKMichael GIBBONSJane HEGINBOTHAMArtikel 2Rådet udpeger senere en repreæsentativ arbejdstagerorganisation for Det Forenede Kongerige.Artikel 3Denne afgørelse offentliggøres i De Europæiske Fællesskabers Tidende til underretning.Udfærdiget i Bruxelles, den 9. November 2000.På Rådets vegneJ. LangFormand(1) EFT C 246 af 26.8.2000, s. 1.


Avis juridique important

|

31996D0008

96/8/EKSF: Kommissionens afgørelse af 21. november 1995 om indgåelse af aftalen mellem Det Europæiske Kul- og Stålfællesskab og Den Russiske Føderation om handel med visse stålprodukter

EF-Tidende nr. L 005 af 08/01/1996 s. 0024 - 0024

KOMMISSIONENS AFGØRELSE af 21. november 1995 om indgåelse af aftalen mellem Det Europæiske Kul- og Stålfællesskab og Den Russiske Føderation om handel med visse stålprodukter (96/8/EKSF)KOMMISSIONEN FOR DE EUROPÆISKE FÆLLESSKABER HAR -under henvisning til traktaten om oprettelse af Det Europæiske Kul- og Stålfællesskab, særlig artikel 95, stk. 1, ogud fra følgende betragtninger:Efter afgørelse truffet af Rådet den 13. juni 1994 indledte Kommissionen forhandlinger med Den Russiske Føderation, som udmundede i en aftale om handel med visse stålprodukter henhørende under traktaten om oprettelse af Det Europæiske Kul- og Stålfællesskab;ved aftalen fastsættes der kvantitative lofter for overgangen til fri omsætning i Fællesskabet af visse stålprodukter i 1995 og 1996;efter høring af Det Rådgivende Udvalg for EKSF og efter enstemmig og samstemmende udtalelse fra Rådet -TRUFFET FØLGENDE AFGØRELSE:Artikel 11. Aftalen med Den Russiske Føderation om handel med visse stålprodukter godkendes på Det Europæiske Kul- og Stålfællesskabs vegne.2. Teksten til aftalen er knyttet til denne afgørelse (1).Artikel 2Formanden for Kommissionen foranstalter på Det Europæiske Kul- og Stålfællesskabs vegne den i aftalens artikel 10, stk. 1, nævnte notifikation.Udfærdiget i Bruxelles, den 21. november 1995.På Kommissionens vegneJacques SANTERFormand(1) Se side 25 i denne Tidende.


title: Rådets afgørelse 2013/798/FUSP af 23. december 2013 om restriktive foranstaltninger over for Den Centralafrikanske Republik

text:
               24.12.2013

               DA

               Den Europæiske Unions Tidende

               L 352/51

         RÅDETS AFGØRELSE 2013/798/FUSP
   af 23. december 2013
   om restriktive foranstaltninger over for Den Centralafrikanske Republik
   RÅDET FOR DEN EUROPÆISKE UNION HAR —
   under henvisning til traktaten om Den Europæiske Union, særlig artikel 29, og
   ud fra følgende betragtninger:

               (1)

               Den 16. december 2013 gav Rådet udtryk for sin dybe bekymring over situationen i Den Centralafrikanske Republik (CAR).

               (2)

               FN's Sikkerhedsråd vedtog den 5. december 2013 resolution 2127 (2013), der indfører en våbenembargo mod Den Centralafrikanske Republik (CAR).

               (3)

               Der er behov for yderligere handling fra Unionens side for at iværksætte en række foranstaltninger —

         VEDTAGET DENNE AFGØRELSE:
   Artikel 1
   1.   Salg, levering, overførsel eller eksport af våben og af alle typer materiel i tilknytning hertil, herunder våben og ammunition, militærkøretøjer og -udstyr, paramilitært udstyr samt reservedele til ovennævnte, fra statsborgere i medlemsstaterne eller fra medlemsstaternes områder eller ved anvendelse af skibe eller luftfartøjer, der fører deres flag, til Den Centralafrikanske Republik (»CAR«) forbydes, uanset om de har oprindelse i medlemsstaterne eller ej.
   2.   Det er forbudt

               a)

               at yde teknisk bistand, udøve mæglervirksomhed eller levere andre tjenester, herunder bevæbnede lejesoldater, i tilknytning til militære aktiviteter og levering, fremstilling, vedligeholdelse og anvendelse af våben og af alle typer materiel i tilknytning hertil, herunder våben og ammunition, militærkøretøjer og -udstyr, paramilitært udstyr samt reservedele hertil direkte eller indirekte til fysiske eller juridiske personer, enheder eller organer i CAR eller til anvendelse i CAR

               b)

               at levere finansieringsmidler eller finansiel bistand i tilknytning til militære aktiviteter, herunder navnlig gavebistand, lån og eksportkreditforsikring, samt forsikring og genforsikring, i forbindelse med salg, levering, overførsel eller eksport af våben og materiel i tilknytning hertil eller i forbindelse med ydelse af teknisk bistand, udøvelse af mæglervirksomhed og levering af andre tjenester i tilknytning hertil direkte eller indirekte til alle personer, enheder eller organer i CAR eller til anvendelse i CAR

               c)

               bevidst og forsætligt at deltage i aktiviteter, hvis formål eller virkning er at omgå forbuddene i litra a) eller b).

         Artikel 2
   1.   Artikel 1 finder ikke anvendelse på:

               a)

               salg, levering, overførsel eller eksport af våben og materiel i tilknytning hertil, som udelukkende er bestemt til støtte eller brug for missionen for konsolidering af freden i Den Centralafrikanske Republik (MICOPAX), den afrikansk ledede internationale støttemission i Den Centralafrikanske Republik (MISCA), De Forenede Nationers integrerede kontor for fredsskabelse i Den Centralafrikanske Republik (BINUCA) og dennes vagtenhed, Den Afrikanske Unions regionale task force (AU-RTF) og de franske styrker, der deployeres til CAR

               b)

               salg, levering, overførsel eller eksport af beskyttelsesbeklædning, herunder skudsikre veste og militærhjelme, der midlertidigt eksporteres til CAR udelukkende til personlig brug for personel fra FN, personel fra Unionen eller fra dens medlemsstater repræsentanter for medierne, humanitært hjælpepersonale, ulandsfrivillige og tilknyttet personale

               c)

               salg, levering, overførsel eller eksport af håndvåben og materiel i tilknytning hertil, som udelukkende er bestemt til brug for internationale patruljer, der opretholder sikkerheden i reservatet Sangha River Tri-national (STN), som led i indsatsen mod krybskytteri, smugling af elfenben og våben samt andre aktiviteter, der strider mod CAR's nationale lovgivning eller CAR's internationale retlige forpligtelser.

         2.   Artikel 1 finder ikke anvendelse på:

               a)

               salg, levering, overførsel eller eksport af militært udstyr, der ikke er bestemt til at dræbe, men som udelukkende er til humanitær brug eller beskyttelsesbrug, og teknisk bistand i tilknytning hertil

               b)

               salg, levering, overførsel eller eksport til CAR's sikkerhedsstyrker af våben og andet udstyr i tilknytning hertil, der er bestemt til at dræbe, og som udelukkende er til støtte eller brug for CAR's proces til reform af sikkerhedssektoren

               c)

               salg, levering, overførsel eller eksport af våben og materiel i tilknytning hertil samt teknisk eller finansiel bistand i tilknytning hertil, herunder personale

         som på forhånd er godkendt af den komité, der er nedsat i henhold til punkt 57 i FN's Sikkerhedsråds resolution 2127 (2013).
   Artikel 3
   Denne afgørelse træder i kraft på dagen for offentliggørelsen i Den Europæiske Unions Tidende.

      Udfærdiget i Bruxelles, den 23. december 2013.

            På Rådets vegne

         L. LINKEVIČIUS

            Formand


title: Rådets afgørelse 2011/172/FUSP af 21. marts 2011 om restriktive foranstaltninger over for visse personer, enheder og organer på baggrund af situationen i Egypten

text:
               22.3.2011

               DA

               Den Europæiske Unions Tidende

               L 76/63

         RÅDETS AFGØRELSE 2011/172/FUSP
   af 21. marts 2011
   om restriktive foranstaltninger over for visse personer, enheder og organer på baggrund af situationen i Egypten
   RÅDET FOR DEN EUROPÆISKE UNION HAR —
   under henvisning til traktaten om Den Europæiske Union, særlig artikel 29, og
   ud fra følgende i betragtninger:

               (1)

               Den 21. februar 2011 erklærede Den Europæiske Union sig rede til at støtte den fredelige overgang under ordnede forhold til en civil og demokratisk regering i Egypten, der bygger på retsstatsprincippet med fuld respekt for menneskerettighederne og de grundlæggende frihedsrettigheder og til at støtte bestræbelser på at skabe en økonomi, der forstærker den sociale sammenhæng og fremmer væksten.

               (2)

               I den forbindelse bør der indføres restriktive foranstaltninger over for de personer, der er blevet identificeret som ansvarlige for uretmæssig tilegnelse af den egyptiske stats midler, og som derved berøver det egyptiske folk udbyttet af den bæredygtige udvikling af dets økonomi og samfund og underminerer udviklingen af demokrati i landet.

               (3)

               Der er behov for yderligere handling fra Unionens side for at iværksætte visse foranstaltninger —

         VEDTAGET DENNE AFGØRELSE:
   Artikel 1
   1.   Alle pengemidler og økonomiske ressourcer, som tilhører, ejes, besiddes eller kontrolleres af personer, der er blevet identificeret som ansvarlige for uretmæssig tilegnelse af den egyptiske stats midler, og fysiske eller juridiske personer eller enheder eller organer med tilknytning til dem, jf. listen i bilaget, indefryses.
   2.   Ingen pengemidler eller økonomiske ressourcer må direkte eller indirekte stilles til rådighed for eller være til fordel for de fysiske eller juridiske personer eller enheder eller organer, der er opført på listen i bilaget.
   3.   En medlemsstats kompetente myndighed kan på sådanne vilkår, som den skønner hensigtsmæssige, tillade, at visse indefrosne pengemidler eller økonomiske ressourcer frigives, eller at visse pengemidler eller økonomiske ressourcer stilles til rådighed efter at have konstateret, at de pågældende pengemidler eller økonomiske ressourcer:

               a)

               er nødvendige til at dække basale behov hos de fysiske personer, der er opført på listen i bilaget, og de familiemedlemmer, som disse har forsørgerpligt over for, herunder betaling af fødevarer, husleje eller renter og afdrag på hypotekslån, medicin og lægebehandling, skatter, forsikringspræmier og offentlige forbrugsafgifter

               b)

               alene er bestemt til betaling af rimelige honorarer og godtgørelse af udgifter i forbindelse med juridisk bistand

               c)

               alene er bestemt til betaling af afgifter eller gebyrer til rutinemæssig opbevaring eller forvaltning af indefrosne pengemidler eller økonomiske ressourcer eller

               d)

               er nødvendige til afholdelse af ekstraordinære udgifter, såfremt den kompetente myndighed senest to uger før tilladelsen gives har meddelt de kompetente myndigheder i de øvrige medlemsstater og Kommissionen om årsagen til, at den skønner, at der bør gives en særlig tilladelse.

         En medlemsstat underretter de øvrige medlemsstater og Kommissionen om alle tilladelser, der gives i medfør af dette stykke.
   4.   Uanset stk. 1 kan en medlemsstats kompetente myndighed give tilladelse til frigivelse af visse indefrosne pengemidler eller økonomiske ressourcer, hvis følgende betingelser er opfyldt:

               a)

               de pågældende pengemidler eller økonomiske ressourcer er omfattet af en retslig, administrativ eller voldgiftsmæssig afgørelse om tilbageholdelsesret, der er truffet inden den dato, hvor den i stk. 1 omhandlede fysiske eller juridiske person eller enhed eller det i stk. 1 omhandlede organ blev opført på listen i bilaget, eller af en retslig, administrativ eller voldgiftsmæssig afgørelse, der er truffet før nævnte dato

               b)

               de pågældende pengemidler eller økonomiske ressourcer skal udelukkende anvendes til at opfylde fordringer, der er sikret ved en sådan tilbageholdelsesret eller er anerkendt som gyldige ved en sådan dom, afgørelse eller kendelse, inden for de grænser, som er fastsat ved gældende lovgivning og administrative bestemmelser om sådanne fordringshaveres rettigheder

               c)

               afgørelsen om tilbageholdelsesret eller dommen, afgørelsen eller kendelsen er ikke til fordel for en person eller enhed eller et organ, der er opført på listen i bilaget, og

               d)

               anerkendelse af afgørelsen om tilbageholdelsesret eller dommen, afgørelsen eller kendelsen er ikke i strid med almindelige retsprincipper i den pågældende medlemsstat.

         Den pågældende medlemsstat underretter de øvrige medlemsstater og Kommissionen om alle tilladelser, der måtte være givet i medfør af dette stykke.
   5.   Stk. 1 er ikke til hinder for, at en fysisk eller juridisk person eller enhed eller et organ, der er opført på listen, foretager en betaling i henhold til en kontrakt, der er indgået, før datoen hvor denne person eller enhed eller dette organ blev opført på listen i bilaget, såfremt den pågældende medlemsstat har fastslået, at betalingen ikke, hverken direkte eller indirekte, modtages af en person eller enhed eller et organ, der er omhandlet i stk. 1.
   6.   Stk. 2 gælder ikke beløb, der tilføres indefrosne konti i form af:

               a)

               renter eller anden form for indtægt fra disse konti eller

               b)

               forfaldne betalinger i henhold til kontrakter, aftaler eller forpligtelser, som er indgået eller opstået forud for den dato, hvor disse konti blev omfattet af foranstaltningerne i stk. 1 og 2

         forudsat at sådanne renter, andre indtægter og betalinger fortsat er omfattet af foranstaltningerne i stk. 1.
   Artikel 2
   1.   Rådet træffer på forslag af en medlemsstat eller Unionens højtstående repræsentant for udenrigsanliggender og sikkerhedspolitik afgørelse om udarbejdelse af listen i bilaget og vedtager ændringer hertil.
   2.   Rådet meddeler den pågældende fysiske eller juridiske person eller enhed eller det pågældende organ den i stk. 1 omhandlede afgørelse, herunder begrundelsen for opførelsen på listen, enten direkte, hvis adressen er kendt, eller ved offentliggørelse af en bekendtgørelse, og giver personen, enheden eller organet mulighed for at fremsætte bemærkninger.
   3.   Når der fremsættes bemærkninger eller forelægges væsentlig ny dokumentation, tager Rådet den i stk. 1 omhandlede afgørelse op til fornyet overvejelse og underretter den pågældende person eller enhed eller det pågældende organ herom.
   Artikel 3
   1.   Bilaget skal indeholde grundene til at opføre de i artikel 1, stk. 1, omhandlede fysiske eller juridiske personer, enheder og organer på listen.
   2.   Bilaget skal også indeholde de oplysninger, som er tilgængelige, og som er nødvendige for at identificere de pågældende fysiske eller juridiske personer, enheder eller organer. For så vidt angår fysiske personer kan sådanne oplysninger omfatte navne, herunder aliaser, fødselsdato og fødested, nationalitet, pas- og identitetskortnumre, køn, adresse, hvis denne er kendt, og funktion eller erhverv. For så vidt angår juridiske personer, enheder og organer kan sådanne oplysninger omfatte navne, registreringssted og -dato, registreringsnummer og forretningssted.
   Artikel 4
   For at give de i artikel 1, stk. 1 og 2, omhandlede foranstaltninger størst mulig virkning tilskynder Unionen tredjelande til at vedtage restriktive foranstaltninger svarende til de i denne afgørelse fastsatte.
   Artikel 5
   Denne afgørelse træder i kraft på dagen for vedtagelsen.
   Denne afgørelse anvendes indtil den 22. marts 2012.
   Denne afgørelse overvåges løbende. Den forlænges eller ændres alt efter tilfældet, hvis Rådet skønner, at dens mål ikke er nået.

      Udfærdiget i Bruxelles, den 21. marts 2011.

            På Rådets vegne

         C. ASHTON

            Formand

      BILAG

         Liste over fysiske eller juridiske personer, enheder eller organer nævnt i artikel 1

                  Navn
                  (og eventuelle kaldenavne)

                  Identificerende oplysninger

                  Begrundelse

                  1.

                  Mohamed Hosni Elsayed Mubarak

                  Tidligere præsident for Den Arabiske Republik Egypten
                  Fødselsdato: 4.5.1928
                  Mand

                  Person, der retsforfølges af de egyptiske myndigheder for uretmæssig tilegnelse af statens midler på grundlag af De Forenede Nationers konvention mod korruption

                  2.

                  Suzanne Saleh Thabet

                  Gift med Mohamed Hosni Elsayed Mubarak, tidligere præsident for Den Arabiske Republik Egypten
                  Fødselsdato: 28.2.1941
                  Kvinde

                  Person, der retsforfølges af de egyptiske myndigheder for uretmæssig tilegnelse af statens midler på grundlag af De Forenede Nationers konvention mod korruption

                  3.

                  Alaa Mohamed Hosni Elsayed Mubarak

                  Søn af Mohamed Hosni Elsayed Mubarak, tidligere præsident for Den Arabiske Republik Egypten
                  Fødselsdato: 26.11.1960
                  Mand

                  Person, der retsforfølges af de egyptiske myndigheder for uretmæssig tilegnelse af statens midler på grundlag af De Forenede Nationers konvention mod korruption

                  4.

                  Heidy Mahmoud Magdy Hussein Rasekh

                  Gift med Alaa Mohamed Hosni Elsayed Mubarak, søn af den tidligere præsident for Den Arabiske Republik Egypten
                  Fødselsdato: 5.10.1971
                  Kvinde

                  Person, der retsforfølges af de egyptiske myndigheder for uretmæssig tilegnelse af statens midler på grundlag af De Forenede Nationers konvention mod korruption

                  5.

                  Gamal Mohamed Hosni Elsayed Mubarak

                  Søn af Mohamed Hosni Elsayed Mubarak, tidligere præsident for Den Arabiske Republik Egypten
                  Fødselsdato: 28.12.1963
                  Mand

                  Person, der retsforfølges af de egyptiske myndigheder for uretmæssig tilegnelse af statens midler på grundlag af De Forenede Nationers konvention mod korruption

                  6.

                  Khadiga Mahmoud El Gammal

                  Gift med Gamal Mohamed Hosni Elsayed Mubarak, søn af den tidligere præsident for Den Arabiske Republik Egypten
                  Fødselsdato: 13.10.1982
                  Kvinde

                  Person, der retsforfølges af de egyptiske myndigheder for uretmæssig tilegnelse af statens midler på grundlag af De Forenede Nationers konvention mod korruption

                  7.

                  Ahmed Abdelaziz Ezz

                  Tidligere medlem af parlamentet
                  Fødselsdato: 12.1.1959
                  Mand

                  Person, der retsforfølges af de egyptiske myndigheder for uretmæssig tilegnelse af statens midler på grundlag af De Forenede Nationers konvention mod korruption

                  8.

                  Abla Mohamed Fawzi Ali Ahmed

                  Gift med Ahmed Abdelaziz Ezz
                  Fødselsdato: 31.1.1963
                  Kvinde

                  Person, der retsforfølges af de egyptiske myndigheder for uretmæssig tilegnelse af statens midler på grundlag af De Forenede Nationers konvention mod korruption

                  9.

                  Khadiga Ahmed Ahmed Kamel Yassin

                  Gift med Ahmed Abdelaziz Ezz
                  Fødselsdato: 25.5.1959
                  Kvinde

                  Person, der retsforfølges af de egyptiske myndigheder for uretmæssig tilegnelse af statens midler på grundlag af De Forenede Nationers konvention mod korruption

                  10.

                  Shahinaz Abdel Aziz Abdel Wahab Al Naggar

                  Gift med Ahmed Abdelaziz Ezz
                  Fødselsdato: 9.10.1969
                  Kvinde

                  Person, der retsforfølges af de egyptiske myndigheder for uretmæssig tilegnelse af statens midler på grundlag af De Forenede Nationers konvention mod korruption

                  11.

                  Ahmed Alaeldin Amin Abdelmaksoud Elmaghraby

                  Tidligere minister for boliger, offentlige værker og byudvikling
                  Fødselsdato: 16.5.1945
                  Mand

                  Person, der retsforfølges af de egyptiske myndigheder for uretmæssig tilegnelse af statens midler på grundlag af De Forenede Nationers konvention mod korruption

                  12.

                  Naglaa Abdallah El Gazaerly

                  Gift med Ahmed Alaeldin Amin Abdelmaksoud Elmaghraby
                  Fødselsdato: 3.6.1956
                  Kvinde

                  Person, der retsforfølges af de egyptiske myndigheder for uretmæssig tilegnelse af statens midler på grundlag af De Forenede Nationers konvention mod korruption

                  13.

                  Rachid Mohamed Rachid Hussein

                  Tidligere handels- og industriminister
                  Fødselsdato: 9.2.1955
                  Mand

                  Person, der retsforfølges af de egyptiske myndigheder for uretmæssig tilegnelse af statens midler på grundlag af De Forenede Nationers konvention mod korruption

                  14.

                  Hania Mahmoud Abdel Rahman Fahmy

                  Gift med Rachid Mohamed Rachid Hussein
                  Fødselsdato: 5.7.1959
                  Kvinde

                  Person, der retsforfølges af de egyptiske myndigheder for uretmæssig tilegnelse af statens midler på grundlag af De Forenede Nationers konvention mod korruption

                  15.

                  Mohamed Zohir Mohamed Wahed Garrana

                  Tidligere minister for turisme
                  Fødselsdato: 20.2.1959
                  Mand

                  Person, der retsforfølges af de egyptiske myndigheder for uretmæssig tilegnelse af statens midler på grundlag af De Forenede Nationers konvention mod korruption

                  16.

                  Jaylane Shawkat Hosni Galal Eldin

                  Gift med Mohamed Zohir Mohamed Wahed Garrana
                  Fødselsdato: 8.1.1960
                  Kvinde

                  Person, der retsforfølges af de egyptiske myndigheder for uretmæssig tilegnelse af statens midler på grundlag af De Forenede Nationers konvention mod korruption

                  17.

                  Amir Mohamed Zohir Mohamed Wahed Garrana

                  Søn af Mohamed Zohir Mohamed Wahed Garrana
                  Fødselsdato: 21.9.1990
                  Mand

                  Person, der retsforfølges af de egyptiske myndigheder for uretmæssig tilegnelse af statens midler på grundlag af De Forenede Nationers konvention mod korruption

                  18.

                  Habib Ibrahim Habib Eladli

                  Tidligere indenrigsminister
                  Fødselsdato: 1.3.1938
                  Mand

                  Person, der retsforfølges af de egyptiske myndigheder for uretmæssig tilegnelse af statens midler på grundlag af De Forenede Nationers konvention mod korruption

                  19.

                  Elham Sayed Salem Sharshar

                  Gift med Habib Ibrahim Eladli
                  Fødselsdato: 23.1.1963
                  Kvinde

                  Person, der retsforfølges af de egyptiske myndigheder for uretmæssig tilegnelse af statens midler på grundlag af De Forenede Nationers konvention mod korruption